Ўзбекни ўзбек алдаяпти\nЎзбекистонлик муҳожирлар ўз ватандошлари тарафидан алданиб қолаётганидан куюнади.\nРоссияда фирибгар, товламачи ва туҳматчилар дастидан жабр кўрган муҳожирлар сони ошиб бормоқда. Фирибгарликни ўзига касб қилиб олганлар қаторида марказий-осиёлик муҳожирлар кўпчиликни ташкил этмоқда.\nТуҳмат учун жавоб беради\nЯрославлда икки нафар ўзбекистонлик мардикор устидан туҳмат қилганликда айбланган 26 ёшли аёл жиноий жавобгарликка тортилди.\nҲодиса тафсилотларини Озодликка гапириб берган Ярославл вилояти бўйича тергов қўмитаси матбуот маркази раҳбари, адлия майори Кристина Гузовская шу йилнинг сентябрида Переславлда бир аёл икки нафар Ўзбекистон фуқароси томонидан зўрлангани тўғрисида ариза билан маҳаллий полиция бўлимига мурожаат қилган.\n- Аниқланишича, улар таниш бўлган, Ўзбекистон фуқароси бўлган бу йигитлар Переславлда ишлаб юрган. Уларнинг устидан юмалоқ хат ёзган. Тергов давомида унинг гаплари ёлғон бўлиб чиқди. У атайлаб ўзбекларга қасд қилган. Ўзбекларда ҳужжатлари жойида бўлган. Ораларида нима гап бўлиб ўтганини улар ҳам айтмаяпти, лекин жиноий иш 26 ёшли аёлнинг ўзига нисбатан қўзғатилди,- дейди Озодликка майор Кристина Гузовская.\nТергов қўмитаси расмийси сўзларига кўра, қасддан биров устидан туҳмат қилган аёл катта миқдорда жаримага ёки 3 йилгача қамоқ жазосига тортилиши мумкин.\n“Ўзимизнинг ўзбекларни ўзбеклар алдаяпти”\nСўнгги йилларда Россияда фирибгарлик ва товламачилик билан боғлиқ ҳодисаларга аралашиб қолаётган ўзбекистонликлар сони ҳам кўпайиб бормоқда.\nРоссия матбуотида хабар қилинишича, 2010-2011 йиллар давомида Мордовия пойтахти Саранскда “Хоум Кредит энд Финанс Банк”, “Евросеть-Ритейл”, “Банк Русский Стандарт” каби йирик ташкилотларни фирибгарлик йўли билан қарийб 20 минг долларга тушириб кетган Нодиржон Акрамов қидирилмоқда; Қозонда бир аёлни икки маротаба алдаган ва 45 минг рублдан зиёдроқ пулни олиб қочган ўзбекистонлик Алишер Эргашев ҳибсга олинган; Москвада ўзини Россия Ички ишлар вазирлиги Марказий аппарати ходими, деб таништирган ва бизнесмендан айрим муаммоларини ҳал қилиб бериш ваъдаси билан 2 миллион евро олган Ўзбекистон фуқароси қўлга олинган... Бундай мисолларни беҳисоб давом эттириш мумкин.\nАйни пайтда, Россияда яшаб меҳнат қилаётган ўзбеклар ҳам, асосан, ўз юртдошлари томонидан алданиб қолаётганини гапирмоқда.\nПетербургдан Озодликка телефон қилган ва ўзини Тўхтасин деб таништирган йигит ўзбеклар орасида фирибгарлик қилиб кун кечираётганлар, айрим ҳолларда бундай ишлар билан қизлар шуғулланаётганини гапиради.\n“Мен бир мошенник қиз тўғрисида гапириб бермоқчиман”, дея давом этади Тўхтасин.\n- Бу қиз официант бўлиб ишларди, кўриниши чиройли, истараси иссиқ, “Ака-ака”, деб гаплашарди. Ўзини Гўзал деб таништирган эди. Аввалига пули йўқ эди бу қизни. Кейин ижарага одам қўйиш билан шуғулланди, койка-местоси 2,5-3 минг сўмдан. Кейин ҳужжат билан шуғулланарди: паспорт-маспорт, разрешение. “Мени прямой связим бор”, деб қалбаки қилиб берарди. Ҳозир Питерда жуда кўп очилиб кетганда Питерда документ қиладиганлар. Бу қиз паспорти билан пулини олиб туриб, пулини евориб паспортини бермаяпти экан. Доғистонлик, кавказликлар билан қўрқитиб, милисалар орқали қўрқитар экан. Бу ишини фақат ўзбекистонликларга нисбатан қилади. Уйида иккита сирдарёлик ёш боллар турарди. Улар стройкада яхши ойлик оларди. Иккаласи билан алоқа қилиб юриб, иккаласини уриштириб қўйган. Бу болларни иккаласи битта маҳалладан бўлган бу боллар уришиб қолган ва биттасини пичоқлаб қўйган. Шу йигитлардан биттаси шу қизнинг қўлида жон берди. Буниси қамалди, қиз эса оддий гувоҳ сифатида чиқиб кетди осонгина,- дейди Тўхтасин.\nРоссия шаҳарларида қалбаки ҳужжатларни ўз юртдошларига сотиб тирикчилик қилаётган фирибгарлар, қалбаки авиа- ва темир йўл чипталарини пуллаётган, Россиядан ишдан қайтаётган меҳнат муҳожирларини тунаётган ва улардан “товон” йиғаётган ўзбеклар тўғрисида Озодлик кўп маротаба хабар берган.\nЎз юртдошларини ўзга юртда сотиб ва алдаб кун кечираётган муҳожирлар сони кўпайиб бораётгани сабабларига тўхталган сурхондарёлик Рўзибой ака, бунинг сабаби тартиб йўқлигида, дейди.\n- Тартиб йўқда, тартиб. Келиб кўринг, одамларни нечтаси шу ерда юриб алкоголик бўлиб кетган. Одамлардан пул сўраб арақ ичиб юради, ўлиб кетади шу ерда кўпи. Ўзимизда одам савдоси деган, қаранг. Тожикистонда ҳам, Қирғизистонда ҳам одам савдоси дейилмайди, чунки йўқ-да ,шулар бири-бирига ёрдам беради. Лекин бизларда ундай эмас: биттаси алдаб юрганини кўрса яна алдайди. Мана шу паспортни стол олдига келинг, қанча одам эди, ҳозир 3-4 баробар кўпайган. Одамларимизда тартиб йўқ, тартиб, дейди Рўзибой ака.\nМосквадан анча йиллардан буён яшаб юрган Рўзибой аканинг фикрича, фирибгарлик ва товламачиликка асосан ёшлар тортилиб қолмоқда.\n“Ҳар бир муаммони ечимни, ҳар қандай фирибгарликни олдини олса бўлади”, дея давом этади у.\n- Доимий жанжал, Казанский вокзалга борсангиз, домий бири бирини алдаяпти.Ўзим ҳам ҳайрон нега ундай бўляпти. Бу ерда ёшлар кўпинча бири-бирини алдаяпти. Масалан, Казанский вокзалга борганни билет олиб бераман, деб алдаяпти, кетадиган одамларни пулини олиб қочади, Қозонгача проводник билан гаплашиб алдайди... Билет йўқ-ку, ҳамма уйига бормоқчи. Нархлар кўтарилиб кетган. Пулни, паспортни олиб кетади. У одамларимиз жуда содда-ку. Масалан, шу билет етарли бўлганда бундай муаммолар бўлмас эди, дейди Рўзибой .\nРоссия Федерал миграция хизмати маълумотига кўра, йилига Россияга 10-12 миллион меҳнат муҳожири кириб келмоқда, улардан 3-5 миллиони – ноқонуний меҳнат муҳожирларидир.


Тошкент юридик коллежида пичоқлашган ўқувчилар таълим масканининг ички рўйхатида бўлган ва қатор жиноий ишлар иштирокчилари ҳисобланган. NUZ.UZ сайти мухбирининг аниқлашича, пичоқланганидан сўнг, ҳаётдан кўз юмган марҳум Асадбек Парпибоевга нисбатан шу йилнинг сентябрь ЎзР ЖК 109-моддаси, яъни енгил тан жароҳатлари етказиш аломатлари бўйича жиноий иш қўзғатилган бўлган.\nСовуқ қуролли жанжалда жабрланган яна бир талаба – Раҳматилла Ёрқориев ҳам ЖКнинг 277-моддаси, яъни безорилик аломатлари бўйича очилган жиноий ишга алоқадор бўлган. Айни вақтда мазкур иш Чилонзор туман судида кўрилмоқда.\nШу йилнинг 6 октябрида курсдошларига оғир тан жароҳати етказган Саидкамрон Саидвалиев эса шу пайтга қадар бирор жиноят содир этмаган, аммо Саидвалиев, Парпибоев ва Ёрқориев ҳам маълум бир ишлари учун коллежнинг ички рўйхатида бўлган.\n19:45 / 17.10.2017


Токио Олимпиадасига йўлланма олган спортчиларимизга 100 миллион сўм топширилди\n2 август, 2019, 18:22\nТокио Олимпиадасига лицензия қўлга киритган спортчиларимиз ва уларнинг мураббийлари муносиб тақдирланишди\nРоппа-роса 1 йилдан сўнг шу кунларда барчанинг диққат-эътибори кунчиқар юрт пойтахти ҳисобланмиш Токио шаҳри мезбонлик қиладиган ёзги Олимпия ўйинларида бўлади. Айни пайтга келиб, Ўзбекистон терма жамоаси вакилларининг ҳам мазкур мусобақага қўлга киритган йўлланмалари мавжуд. Бугун Жисмоний тарбия ва спорт вазирлигида Токио-2020га лицензия қўлга киритган спортчиларимизни тақдирлаш маросими бўлиб ўтди. Мазкур тадбирда Ўзбекистон Миллий олимпия қўмитаси президенти Рустам Шоабдураҳмонов ва Жисмоний тарбия ва спорт вазири Дилмурод Набиев ҳам иштирок этди.\nАйни пайтга келиб, делегациямиз Токиода ўтадиган XXXII ёзги Олимпия ўйинлари учун 2 та, XVI Паралимпия ўйинлари учун 1 та йўлланма қўлга киритган. Мазкур тадбирда 3 нафар қаҳрамонимиз: Денис Истомин (теннис), Ольга Забелинская (велоспорт) ва Сервер Ибрагимов (Паралимпия ўқ отиши)100 миллион, уларнинг мураббийлари эса 50 миллион сўм миқдоридаги пул мукофоти билан тақдирланишди. Пул мукофоти ва сертификатлар ўзбек спортининг фахрийлари Комилжон Худойберганов ва Василий Корбут томонидан тақдим қилинди.\n“Олимпия ўйинларига биринчилардан бўлиб йўлланма қўлга киритганим жуда муҳим. Энди Осиё ўйинларидаги олтин медални Олимпиада медалига айлантирадиган фурсат етди. Олимпиадага энг яхши тайёргарлик – кўпроқ турнирларда иштирок этиш. Бу мен учун учинчи Олимпиада бўлади ва тушуниб турибманки, катта эҳтимолда сўнгиси ҳам. Шу боис унда бор куч ва маҳоратимни ишга солишга ҳаракат қиламан. Бундай эътибор, ғамхўрлик ва қўллаб-қувватлаш учун ҳукуматимизга ташаккур айтиб қоламан”, – деди Денис Истомин.\nАйни пайтда Ольга Забелинская ҳамда Сервер Ибрагимов олдинда турган йирик мусобақаларга тайёрланаётгани учун бугунги тадбирда иштирок эта олишмади. Уларга топширилган мукофот пуллари эса федерация расмийлари орқали элтиб берилади. Ҳукуматимиз томонидан кўрсатилаётган бундай эътибор Олимпиада лицензияси учун кураш олиб бораётган қолган атлетларимизга қўшимча мотивация беришини алоҳида таъкидлаш жоиз. Тантанали тадбир якунланганидан сўнг шу ернинг ўзида федерациялар раҳбарияти иштирокида янги спорт объектларини қуриш мавзусига бағишланган йиғилиш ўтказилди.


Коронавирусга қарши курашиш штаби аъзоси Барно Одилова вакцинани синовдан ўтказишда ушбу касалликка чалинмаган ва организмида иммуноглобулин G шаклланмаган кўнгиллилар қатнашиши мумкинлигини маълум қилди.\n«Ҳар бир мамлакатда янги дори-дармонлар ишлаб чиқарилганидан кейин у бир неча босқичда синовлардан ўтказилади, жумладан вакциналар ҳам.\nСиновда қатнашиш учун кўнгиллилар ўз хоҳишларига кўра танлаб олинади. Коронавирус касаллигига қарши вакцинани синовдан ўтказишда ушбу касалликка чалинмаган ва организмида иммуноглобулин G шаклланмаган кўнгиллилар қатнашиши мумкин», деди штаб аъзоси АОКАда ўтказилган брифингда.\nШунингдек, докадан тикилган ниқоб неча қават бўлиши кераклиги ҳақида ҳам маълумот берилди.\n«Ниқоб фақат фойдаланиш қоидаларига тўғри риоя қилингандагина самарали бўлади. Бунинг учун ниқобни тўғри танлаш (махсус матодан тайёрлангани, уй шароитида камида 6-8 қаватли докадан), уни тўғри тақиш (бурун ва оғизни тўлиқ ёпиши), тез-тез алмаштириб туриш (ҳар 2-3 соатда) зарур.\nТиббий ниқобни тақишдан мақсад – ҳаво-томчи йўли орқали юқадиган касалликлар тарқалишининг олдини олиш. Бемор ниқобни касаллик манбаси бўлмаслик учун ҳам тақиши керак. Соғлом инсонлар эса касалликдан ўзларини муҳофаза қилиш учун ҳам ундан фойдаланишлари зарур.\nБемор ниқобни хонада бир ўзи бўлганда тақмаслиги мумкин, бироқ ушбу хонага беморни парваришловчи оила аъзолари кирганида албатта ниқобда бўлиши, хонада ҳар 2 соатда намли тозалаш ишлари ўтказилиши ва кунига 3-4 маҳал шамоллатиб, тоза ҳаво келишини таъминлаш зарур. Мана шунда хонада вируснинг турли сатҳ ва юзаларда ўтириб қолишининг олдини олган ва хонада вирус тўпланишидан ҳимояланган бўламиз.\nБеморда касалликнинг оғир ёки енгил кечиши унинг ниқоб тақишига эмас, балки ундаги мавжуд сурункали касалликлар ва уларни келтириб чиқарувчи хавф омилларининг (нотўғри овқатланиш, жисмоний нофаоллик, зарарли одатларга берилганлик) мавжудлиги сабаб бўлиши мумкин.\nШунинг учун бемор албатта оиланинг бошқа аъзоларидан алоҳидаланиши, кунига камида 3-4 литр илиқ ҳолдаги суюлик ичиши, кунига 5-6 маҳал овқатланиши (бунда асосий эътибор суюқ овқатлар ва хом мева ва сабзавотларга қаратилиши лозим), ҳолатига кўра жисмоний фаол бўлиши, айниқса нафас машқларини бажариши ва тўғри парваришланиши жуда зарур. Энг асосийси – барча даво муолажалари фақат шифокор тавсиясига мувофиқ бажарилиши керак», деди у.\n09:12 / 22.11.2020\nХитойда миллионга яқин одам коронавирусга қарши эмлангани маълум қилинди


Ўзбекистонда қатор шартнома турларини фақат электрон шаклда тузиш таклиф этилмоқда\nПрезидентнинг “Ижтимоий-иқтисодий муносабатларда шартнома институти ролини тубдан такомиллаштириш тўғрисида”ги фармони лойиҳаси эълон қилинди.\nҲужжат лойиҳаси билан бир қатор шартнома турларини фақат электрон шаклда тузиш таклиф этилмоқда.\nбакалавриат таълим йўналишлари ва магистратура мутахассисликларига ўқитиш шартномалари;\nфермер хўжаликлари билан тузиладиган контрактация шартномалари.\nШартномалар тузишда аҳоли ва тадбиркорлик субъектлари учун енгилликлар яратиш мақсадида Адлия вазирлиги махсус ахборот порталида бепул равишда аҳоли ва тадбиркорлик субъектларига фойдаланиш учун намунавий шартномалар лойиҳаларини жойлаштириб бориш таклиф қилинмоқда.\nАйрим шартномавий-ҳуқуқий муносабатларда фуқаролар ҳуқуқлари ҳимояси кучайтирилмоқда.\nфуқароларга қарз шартномаларини нотариал тасдиқлаш орқали чет эл валютасида қарз бериш ва қайтариб олишга рухсат берилмоқда;\nмижоз рухсатисиз ҳисобварақдаги пулларини чиқариш фақат суд қарори билан ёки банк билан мижоз ўртасидаги тузилган шартнома асосида йўл қўйилиши белгиланмоқда;\nсуд ҳужжатлари ва бошқа органлар ҳужжатларини ижро этишда мол-мулкни реализация қилиш бўйича электрон онлайн-аукционда сотувга қўйиладиган мол-мулк барча қарзлардан ва тақиқлардан холи бўлган ҳолда жойлаштирилиши назарда тутилмоқда.\nКоммунал соҳа, энергия билан таъминлаш, алоқа хизмати, йўловчи ва юкларни ташиш соҳаларда табиий монополия субъектлари томонидан ишлаб чиқилган шартномаларни монополияга қарши курашиш органлари билан келишилгандан сўнг истеъмолчилар билан тузиш амалиёти киритилмоқда.\nТуркия билан имзоланган иккита халқаро шартнома тасдиқланди\n2021 йилда жорий этилиши кутилаётган 60та электрон давлат хизмати рўйхати эълон қилинди


Жаҳонда коронавирусга чалинганлар сони 22 миллион кишидан ошди\n27 ноябр 2020, Тошкент вақти: 20:24\nБеморлардан 778 минг 557 киши вафот этди.\nАҚШдаги Жонс Хопкинс университетининг маълум қилишича, 19 август ҳолатига кўра, жаҳонда коронавирусга чалинганлар сони 22 миллион кишидан ошиб кетди.\nБеморлардан 778 минг 557 киши вафот этди. Касалликдан соғайганлар сони 14 миллион кишини ташкил қилди.\nКоронавирусдан энг кўп жабрланган мамлакат АҚШ бўлиб қолмоқда. АҚШда коронавирусга чалинганлар сони 5,5 миллион киши бўлиб, улардан 175 мингдан кўпроғи вафот этди.\nБразилияда 3,5 миллион одамга вирус юқди, 110 минг киши ўлди.\nҲиндистонда коронавирусга чалинган 2,7 миллион кишидан 53 мингги вафот этди.\nРоссияда эса 932,5 минг киши касалланди ва беморлардан 15 872 нафари оламдан ўтди.


Афғонистон: Толибон ҳужумида саккиз киши ҳалок бўлди\n15 апрел 2021, Тошкент вақти: 06:39\nКобулда амалга оширилган бомбали ҳужумдан сўнг олинган сурат, 2014 йилнинг 14 октябри.\n14 октябрь куни Афғонистонда толиблар томонидан амалга оширилган икки ҳужумда камида 8 киши нобуд бўлди.\nБу ҳақда хабар тарқатган афғон расмийларига кўра, Логар вилоятининг Бараки деган жойидаги полиция масканига қилинган ҳужумда олти нафар полициячи ҳалок бўлган.\nАфғонистон Ички ишлар вазирлиги сешанба куни Кобулда йўл четига ўрнатилган бомба портлаши оқибатида яна икки фуқаро нобуд бўлгани, уч киши яралангани ҳақида маълумот тарқатди.\nБу ҳужумлар мамлакат шимолидаги Сарипул вилоятида Толибон ва ҳукумат кучлари ўртасида бўлиб ўтган тўқнашувидан бир кун ўтгач содир этилди.\nСарипулдаги тўқнашувда, вилоят расмийлари томонидан тарқатилган маълумотларга кўра, 23 нафар жанггари ва хавфсизлик кучларининг 14 нафар ходими ҳалок бўлган.


"QO’QON 1912" профессионал футбол клуби » ЎФФ президенти Умид Ахмаджонов Қўқонга ташриф буюрди.\nPEPSI Суперлига (жон сақлаш йўлида)\nPEPSI Суперлига (чемпионлик йўли)\nҚЎҚОНЛИК ФАХРИЙЛАР ИККИНЧИ ЎРИННИ ҚЎЛГА КИРТИШДИ - 07.12.2018\nБолалар футболи. Наманган жамоаси U-12 Республика чемпионатининг ғолибига айланди - 11.11.2018\nСтанислав Андреев мавсум якунига қадар дисквалификация қилинди - 07.11.2018\nДаврон Файзиев: ПФЛнинг Ла лига билан яқиндан ҳамкорлик қилиши миллий футболимиз ривожи учун жуда фойдали - 30.10.2018\n27 октябрь куни Ўзбекистон кубоги финали олдидан матбуот анжумани бўлиб ўтади - 25.10.2018\nБензема одам ўғирликда айбланмоқда - 21.10.2018\n«Биз фақат ғалаба учун майдонга тушамиз» – Клопп - 18.09.2018\n«Ливерпуль» — «Реал» баҳсини бошқарадиган ҳакам маълум - 08.05.2018\n«Барселона» 4 йилда қандай совринларни олди? - 30.04.2018\nДунёда энг бой футболчиси ким? - 24.04.2018\nРИШТОНДАГИ ФАХРИЙЛАР МУСОБАҚАСИ “Ўзбек футболинининг 105 йиллиги”га бағишланди - 10.09.2018\nБолалар футболи. Фарғонада “Ёз – ўтмоқда соз” турнири давом этмоқда - 17.07.2018\nЎФФ президенти Умид Ахмаджонов Қўқонга ташриф буюрди.\nФарғона вилояти футбол федерацияси фаолияти билан танишиш мақсадида Фарғонага ташриф буюрган ЎФФ президенти Умид Ахмаджонов бошчилигидаги ишчи гуруҳ куннинг иккинчи ярмида Қўқон шаҳрига етиб келди.\nЎФФ президенти Қўқондаги “Марказий” стадионда бўлиб, бу ерда давом этаётган реконструкция ишлари билан батафсил танишди. Жамоа раҳбарлари билан бўлган суҳбатда Умид Ахмаджонов стадионларда футболчилар, матбуот ходимлари, юқори мартабали меҳмонлар ва мухлисларга яратиладиган шароитларни максимал даражада юқори сифатга олиб келиш барчамиз учун энг биринчи вазифа бўлиши лозимлигини таъкидлади.\n“ Қўқон ўзбек футболининг ватани , биз бу шахарда футболимизнинг кўплаб юбилейларини нишонлаймиз. Бу йил “Марказий” стадион кўриниши гўзал бўлиши лозим, чунки биз бу ерда ўзбек футболининг 105 йиллигини байрам қилмоқчимиз. Бунинг учун федерация ҳам қараб турмайди. Биз сизларга қўлимиздан келган барча ёрдамни берамиз“-деди Умид Ахмаджонов.\nЎФФ президенти “Марказий” стадионнинг реконструкция режаси билан танишгач, ўзининг қимматли тавсия ва маслахатларини берди.\nУмид Аҳмаджонов бир гуруҳ футбол мухлислари билан ҳам учрашди. Жамоамизнинг содиқ мухлислари ЎФФ президентига , мухлислар клубининг футболкасини эсдалик сифатида топширишди.\n“Қўқонда футболни жуда хам яхши кўришларини биламиз. Қўқонлик мухлислар бу борада республикамизда барчага ўрнак бўлмоқдалар. Сизлар жамоанигизни янада чиройли тарзда қўллаб турсаларинг , футболчилар ҳам албатта сизларни хурсанд қилишади. Биз эса мухлислар учун барча қулайликларни яратишга ҳаракат қиламиз ”-деди ЎФФ президенти.\nЎз навбатида мухлислар ҳам ЎФФ президентига футболимиздаги ислоҳотлар, мухлисларга яратилаётган қулайликлар ва уларни ўйлаб ўйин вақтларини кечки соат 18-00дан кейин бошлаш ҳақида чиқарилган қарордан миннатдор эканликларини баён этдилар.\nЎФФ прездентига ҳамроҳ бўлган ПФЛ раҳбари Омон Ғофуров ва ишчи гуруҳ Учкўприк туманидаги стадион билан хам танишдилар. Бу стадионда “Қўқон-1912”нинг аёллар жамоаси тўп сурадиган бўлди. Мутахассислар стадионда бартараф этилиши лозим бўлган камчиликларни белгилаб бердилар\n1 Локомотив 20 46\n2 Пахтакор 20 37\n3 Навбаҳор 20 31\n4 Бунёдкор 20 27\n5 Металлург 20 19\n6 Бухоро 20 10\n1 Насаф 20 34\n2 Қизилқум 20 31\n3 Қўқон-1912 20 28\n4 АГМК 20 27\n5 Сўғдиёна 20 24\n6 Нефтчи 20 18\n1 Пахтакор 31 71\n2 Бухоро 32 58\n3 Қизилқум 32 56\n4 Бунёдкор 32 55\n5 Локомотив 32 44\n6 Металлург 32 44\n7 Насаф 32 41\n8 Нефтчи 32 40\n9 Қўқон-1912 32 39\n10 АГМК 32 35\n11 Сўғдиёна 32 28\n12 Навбаҳор 32 27


Россияда меҳнат муҳожирлари пуллик эмланиши мумкин\n23 май 2022, Тошкент вақти: 05:28\nРоссия президенти Владимир Путин меҳнат муҳожирларини пуллик эмлаш тизимини ишлаб чиқиш тўғрисида ҳукуматга топшириқ берган.\nМамлакат Соғлиқни сақлаш вазирлиги июнь ойи оҳиригача бу масалани ҳал қилиши керак.\n"Биз нафақат ўз эҳтиёжларимизни тўлиқ қондирамиз, балки чет элликларнинг Россияга келиб, бу ерда эмланиши учун ҳам имконият яратиб бера оламиз", - деди Путин 4 июнь куни.\nРоссияга келаётган муҳожирларнинг COVID-19 га қарши вакциналаниши ҳақида ҳозирча аниқ бир маълумотлар берилганича йўқ.\nРоссия расмий ахборот воситалари россиялик иш берувчиларга мигрантларни коронавирусга қарши эмлаш мажбурияти юкланмаслиги ҳақида ёзган.


Рўйхатдан ўтиш саналари ҳам маълум | "NAVBAHOR" FUTBOL JAMOASINING RASMIY WEB SAHIFASI\nРўйхатдан ўтиш саналари ҳам маълум\nЎзбекистон футбол федерациясида кеча бўлиб ўтган йиғилишда олий лига клублари вакилларига бир қатор хужжатлар тақдим этилди. Йиғилиш бошланишидан олдин 2016 йилги чемпионатга рўйхатдан ўтишда кетадиган хужжатлар тўплами рўйхати ва янги мавсум тақвимнинг лойиҳаси берилди. Шу билан биргаликда, клубларнинг рўйхатдан ўтиш муддатлари келтирилган жадвал ҳам тақдим этилди. Унга кўра 2016 йилги чемпионатда иштирок этиш учун зарур бўладиган хужжатларни топшириш 12 февралдан бошланиши ойдинлашди. Клублар олдинги йиллардаи каби тегишли хужжатларни икки кун давомида топширишади. Жамоамиз 18 февраль санасида дастлабки хужжатларни ПФЛга тақдим этади. 1 март куни эса якуний рўйхатдан ўтиш санаси сифатида қайд этилган.


Хайрулла Ҳамидовни эл орасида машҳур қилган дастур ҳукумат чиғириғидан ўтгач¸ эфирга узатилган.\n"Хайруллa Ҳамидовни фақат мен эмас, бутун ўзбек халқи яхши кўради. Унинг диний-маърифий эшиттиришларини яхши кўради халқ".\n"Эшиттиришларини мазза қилиб эшитардик Хайруллaнинг. Фикрлари чуқур йигит эди".\n"У диний қадриятларимизни тиклашга, ахлоқ-одобга ундарди. Хайруллa Ҳамидов дастурлари орқали кўпчилик одамлар ўзини тўғрилаб олганларини биламан".\nБу - Xайрулла Ҳамидов қўлга олиниши билан боғлиқ воқеалар тўғрисидаги хабарларимиз кетидан тингловчиларимиз билдираётган юзлаб муносабатлардан баъзилари.\nХўш, Хайрулланинг муваффақияти сири нимада?\nХайрулла Ҳамидовни машҳур қилган нарса унинг “Холислик сари” эшиттириши эканлиги таҳририятимизга телефон қилаётганларнинг фикрларидан, сайтимизда қолдирилаётган фикрлардан яққол кўриниб турибди.\nХабарларга қараганда, асосан Рамазон ойларида Тошкентдаги “Наврўз” радиосида чиқиб турган бу эшиттириш эфирдан тушиб кетганига бир-икки йил бўлиб қолди.\nЛекин “Холислик сари”нинг парчаларини Youtubeда ҳам кўплаб топиш мумкинки, айнан шу ҳолат ҳам Ҳамидов тайёрлаган эшиттиришларнинг мухлислари кўп эканлиги белгисидир.\nОддий ўзбекистонликларнинг бу эшиттиришга муносабатини юқорида келтирилган парчалардан билдингиз. Қолганларини сайтимиздаги Хайрулла ҳақидаги мақолаларга келган шарҳларни ўқиб¸ билишингиз мумкин.\nБиз Хайрулланинг эшиттиришларига диний ва дунёвий уламолар, шоир ва адиблар, социологлар муносабатини ўрганишга ҳаракат қилдик.\nШоира, Ўзбекистон ТВси бошловчиларидан бири Хайрулла Ҳамидовни бундан 3-4 йил муқаддам таниганини, ўшанда анча серғайрат, билимдон бола бўлиб кўринганини айтди.\n“Холислик сари”дан хабари йўқ экан шоиранинг.\nШоира Хайрулланинг қамалганини биздан эшитди.\nОвозини ёзиб олишга рухсат бермагани учун исмини ҳам айтмоқчимасмиз.\nТошкентлик адабиётшунос олим “Хайрулла Ҳамидов деган исмни эшитганини” билдирди. “Холислик сари”дан хабари йўқ экан олимнинг. Хайрулланинг қамалганини биздан эшитди.\nОвозини ёзиб олишга рухсат бермагани учун бу суҳбатдош исмини ҳам айтмоқчимасмиз.\nБошқа бир адабиётшунос олим Хайрулла Ҳамидовнинг бир шеърини автобусда кетаётганида эшитганини, лекин ўша шеърда хотинини корхона-ташкилотларда ишлашга изн берган эркаклар даюсдир, деган гапни эшитиб дили оғриганини айтди.\n“Холислик сари”дан хабари йўқ экан бу олимнинг.\nОлим Хайрулланинг қамалганини биздан эшитди.\nХотини бозорда беибо сўзлар¸\nСинглиси Дубайда жазманин кўзлар¸\nКелини шим кийган қалбингиз бузлар¸\nҚизғаниш нелигин билмас беюзлар¸\nҚиëматга беор қалби маюслар¸\nАҳли аëлини сотган даюслар.\nХайрулла Ҳамидовнинг Даюслар деган шеъридан парча бу. Бу шеър “Холислик сари” эшиттиришида берилганми-йўқми – аниқлай олмадик.\nДиний олим, Ўзбекистон мусулмонлари диний идорасининг масъул лавозимли амалдорларидан бири Хайрулла Ҳамидовни шахсан танимаслигини, лекин “Холислик сари”га “бир – икки бор қулоғи тушганини” айтди.\n“Лекин бу эшиттириш муаллифининг диний илми мукаммал эмаслигини билганим учун унинг эшиттиришларини пойлаб эшитган эмасман”, деди.\nДиний олимнинг Хайрулланинг қамалишидан хабари бор экан.\nТилга олинган 4 кишининг 3 нафари Озодлик саволларига баъзи-баъзида жавоб бериб турар, овозларини ёзиб олишимизга рухсат беришар эди.\nБу галги рад жавобининг боисини вазиятнинг нозиклигидан, деб тушундик.\nХайрулла Ҳамидовнинг яна бир шеъридан парча.\nХайрулла Ҳамидовнинг “Ўзбекларга нима бўлаяпти?” шеъридан парча бу. Бу шеър “Холислик сари” эшиттиришида берилганми-йўқми – аниқлай олмадик.\nШундай қилиб, Ўзбекистондан “Холислик сари” эшиттириши тўғрисида холис фикр билдира оладиган олим топа олмадик.\nУзоқ йиллар Ўзбекистондаги нашриётларда диний адабиётлар муҳаррири бўлиб ишлаган, ҳозирда Европа мамлакатларидан бири яшаётган сиёсий қочқин Муқимжон Маҳмудов Хайрулла Ҳамидовнинг “Холислик сари” эшиттиришлари тўғрисида мана бундай деди.\nМуқимжон Маҳмудов: "Холислик сари" деган эшиттириш ўз номи билан холисликда. Хайрулла Ҳамидовнинг гапларида қайсидир даражада самимият бор эди. Холислик бор. Холис тушунтиришга ҳаракат қилган бола. Гаплари дилга яқин¸ инсоннинг юрагига таъсир қиладиган. Шу таъсири билан одамларни ўзига тортган. Унинг илмий савияси олинадиган бўлса¸ унақа жуда чуқур олим эмас. Лекин оддий нарсаларни оддий гаплар билан тушунтиришга ҳаракат қилган ва ўзига хос чиройли натижаларга эришган.\nОзодлик: Хабарингиз бор¸ бу йигитни диний ташкилотга аъзоликда айблаб ҳибсга олишди. Ўша эшиттиришларида экстремистик оҳанглар бормиди?\n- Мен бир қанча эшиттиришларни эшитганман. Экстремизмга мутлақо алоқаси йўқ. Кўпроқ насиҳатомуз гаплар. Сўфийликка кўпроқ алоқадор нарса. Ўзбекистонда энди ҳамма нарсани ҳам сиëсийлаштириб юборадию. Бу шунақа нарса. Унинг гаплари насиҳатомуз гаплар эди холос. У ерда мен нимага қарши бўладиган нарсани эшитмаганман. Мен энди ҳамма эшиттиришларини эшитган эмасману¸ айримларини эшитганман. Ўша айримларидан хулоса қилиб айтиш мумкинки¸ бу унинг йўналиши эмас. Яъни жанговар йўналиш эмас. Унинг йўналиши оддий одамларга оддий насиҳатлар¸ одамнинг дилини уйғотиш¸ яхшиликка¸ эзгуликка чорлаш. Шу нарса холос. Бошқа нарсани кўрмаганман¸ дейди Муқимжон Маҳмудов.\nАслида, суҳбатдошимизга берганимиз иккинчи савол ортиқча эди. Ўзбекистонда ишлаб турган оммавий ахборот воситасида расмий позицияга эмас, унинг бир четига зид келадиган гапнинг чиқиб кетиши мутлақо иложсиз эканлиги ҳеч кимга сир эмас.\nЯна шуни ҳам айтиб қўйишимиз керакки, шу пайтгача Хайрулла Ҳамидов “Холислик сари” эшиттириши учун ҳибсга олинди, деган гап ҳам ҳеч қаерда пайдо бўлгани йўқ.\nЭслатиб ўтаман, биз Хайрулла Ҳамидовнинг муваффақияти сирини ўрганишга ҳаракат қилаяпмиз.\nҲозирда муҳожиратда яшаётган ўзбекистонлик социолог олим Камолиддин Раббимовни ҳам суҳбатга тортдик.\nХайрулла Ҳамидовнинг муваффақияти сирлари тўғрисида гапирар экан, социолог мана бундай деди:\n- Ўзбек жамиятининг қўшнилардан фарқи шундан иборатки¸ 99 фоиз аҳолиси ўзини эътиқод қилувчи¸ яъни Худога ишонаман деб билади. Дин билан идентификация қилиш борган сари йилдан йилга кучайиб бораяпти. Ўзбекистонда диндорлик даражаси йилдан йилга сифат жиҳатидан ўзгариб бораяпти. 1990 йилларнинг охирида тахминан 10-11 фоиз аҳоли диний фаол ҳисобланар эди. Кейинги йилларда мана шу 14-15 фоизга кўтарилди. Хайрулла Ҳамидовнинг эшиттиришлари ўзбек жамиятига қаратилган кенг аудиторияли эшиттиришлар эди¸ дейди Камолиддин Раббимов.\nКамолиддин Раббимовнинг бу гапи, принципда, янги гап эмас: Ўзбекистонда диннинг позициялари йилдан-йилга кучайиб бораётгани сир эмас.\nМасжидлар домлаларининг бир хилда зерикарли мавъизалари олдида Ҳайрулланинг мусиқа фонида ўқийдиган эҳтиросли матнлари анча жозибалики ва уни тингловчи эшитса ҳам эшитади, эшитмаса ҳам эшитади.\nКамолиддин Раббимов билан суҳбатга қайтамиз. Хайрулланинг эшиттиришлари ҳақида гапирар экан, социолог эътиборимизни мана буларга қаратди:\n- Ҳамидов ўзининг эшиттиришларидан бирида бир ҳикоя айтиб берди. Зўрлик билан¸ куч билан балиқчининг қўлидан балиқни тортиб олган инсон Оллоҳнинг ғазабига учраб¸ бутун бир қўлини йўқотади. Биласизми¸ бу жуда ҳам қизиқ бир ҳолат. Мана Ўзбекистонда оммавий ахборот воситалари бор¸ газеталари бор. Цензура бўлган ҳолатда оммавий ахборот воситалари¸ журналистлар тўғридан тўғри гапира олмайди. Шунинг учун айтилаëтган фикрнинг остидаги ғояларга¸ фикрларга эътибор берилади. Жамият мана шу орқали озуқа олади ва мана шу орқали сигналлар олади¸ дейди Камолиддин Раббимов.\nБалки, ана ўша, социолог айтаётган “сигналлар”дадир Хайрулла Ҳамидовнинг муваффақияти?!\nЭшиттиришларининг бир-икки Рамазондагина эфирга узатилган бўлишига қарамай, ёзуви ҳануз дисклари интернет орқали эшитилаётгани сири ана шу “сигналлар”дадир?\nХайрулланинг қўлга олинганидан ғазабга тушган юзлаб мухлисларини компьютер олдига ўтириб муносабат битишга мажбур қилган нарса ўша “сигналлар”дир?\nБалки Хайрулланинг қўлга олинишига қандайдир икки чинозликнинг қандайдир чақувимас, балки унинг ўша “сигналлари” сабаб бўлгандир?\nХолислик саридан парча:\n"Оллоҳ таоло Қуръони Каримда ҳам “Оллоҳга итоат қилингиз. Оллоҳнинг Расулига итоат қилингиз ва ўзингиздан чиққан раҳбарга ҳам” қабилида хитоб қилади. Эътибор берган бўлсангиз¸ буйруқ феъли Оллоҳ ва унинг Расулига боғланмоқда. Чунки Оллоҳнинг ҳукми ва Расулуллоҳнинг ҳадисларига ўйланмай итоат қилинади. Бироқ раҳбарлар масаласида ўйлаб кўрилади. Оллоҳнинг йўлидан тўсувчи ишларга итоат қилмаслик шарти билан парвардигор ўзининг китобига итоат қилмоқ¸ яъни буйруқ феълини раҳбарга нисбатан қўлламаган. Яна бир дақиқ назар. Ўзингиздан чиққан раҳбар. Ушбу калимадан оддий хулоса. Раислар ҳамиша қавм ичидан чиқади. Ҳадиси шарифда айтилганидек¸ қавм қандай бўлса¸ унинг бошлиғи ҳам шундай бўлади. Муовия ҳазратларининг олдига кирган аъробий Оллоҳнинг каломини ҳамма нарсадан олий деб билгани учун ҳам унинг амири улуғ саҳобий Муовия (р.а) эди. Бизнингча¸ энди бошқа гапнинг ҳожати йўқ. Токи биз ўзимизни тўғирламас эканмиз¸ бизни идора қилаëтган инсонлардан шикоят қилишга ҳақли эмасмиз".\nХайрулланинг муваффақияти сири нимада?


Ўзбекистонлик спортчилар пара атлетика бўйича Хитой очиқ чемпионатида 6та медаль қўлга киритишди\n14 май, 2018, 16:18 422\nХитойда пара-атлетика бўйича “Пекин-2018” Очиқ чемпионати якунига етди. Мусобақада 11 нафар ўзбекистонлик спортчи иштирок этди. Қизғин баҳслар якунига кўра вакилларимиз 6та медаль қўлга киритдилар, дея хабар бермоқда Ўзбекистон МОҚ матбуот хизмати.\nЭркаклар ўртасида бўлиб ўтган баҳсларда Мансур Абдурашидов кўзи ожиз спортчилар ичида 100 м. масофага югуриш бўйича (00:11:31) кумуш медаль сохибига айланди. Яна бир спортчимиз Иззат Турғунов жисмоний нуқсони бор спортчилар ўртасида худди шу масофада бронза медаль ва узунликка сакрашда (5.31м.) олтин медаль қўлга киритди.\nАлександр Свечников найза отишда (66.96м.), Сафия Бурханова ядро улоқтиришда (13.63м.) олтин медалларини қўлга киритдилар. Мусобақанинг сўнги кунида Моҳигул Ҳамдамова найза отишда 19.69м. натижа билан иккинчи ўринни эгаллади.\nМаълумот учун, Пекин-2018 Очиқ чемпионатида турли мамлакатлардан ташриф буюрган 305 нафар спортчи иштирок этди. Спортчиларимиз бугун Пекин-Тошкент йўналиши бўйича юртимизга қайтиб келадилар.


Мен Самарадан Санкт Петербурга ишга келдим. Энди мен нима килай Яна патент килайми.\nАгар бир региондан бошка регионга келсангиз; 7 кун ичида регистрация ясатишингиз керак ва 15 кун оралигида Патент учин янги худжатларни топширишингиз зарур. Агар, Санкт-Петербургда патент килиш учин олдин ҳужжат топширган булсангиз баъзи бирларини янгидан ясатиш шарт эмас. Улар қуйидагилар : рус тилини билиш хакидаги тестлар, Россия тарихи ва Қонунчилик асослари, Медициналик хисобат, юқумли касалликлар йўқлиги учун тесттан бошкаси. Батафсил маслаҳат олиш учун ишонч телефонига мурожаат қилинг: 88005557171 (Россиядан қўнғироқ бепул), сизни мутахасс билан боглаништиради.\nСизнинг ООО МКК "М Булак".


Телевизорларни таъмирлаш хизматлари\nFixingList.com сервиси барча модель ва турлардаги телевизорларни таъмирлаш бўйича профессионал усталарнинг кенг танловини таклиф этади. Бизнинг каталогимиздан телеуста тасвир, экран, товуш, масофавий бошқариш пульти билан боғлиқ бузилишларни бартараф қилишга ёрдам беради.\n«Ҳеч нарса бўлмайди — на кино, на театр, на китоблар, на газеталар. Фақат бошдан оёқ телевидение»,- дер эди машҳур фильмнинг қаҳрамони. Телевизор ҳозирда ҳар бир уйда мавжуд ва унинг бузилиши замонавий одамнинг турмуш сифатига таъсир ўтказади.\nFixingList.com сайтида телефонлари бўлган усталар таъмирлайдиган, кенг тарқалган ТВ-носозликлар:\nтелевизор ёқилмайди, беихтиёр ўчиб қолади;\nтасвирнинг йўқлиги ёки ноаниқлиги;\nовоз қурилмасининг рад қилиши;\nалдамчи рангларнинг узатилиши;\nпортлар ишлаётгани йўқ.\nРақамли телевизорларда кўпинча матрица, дисплей, таъминот блоки, ресиверни таъмирлаш ёки алмаштириш талаб қилинади.\nЎз телевизорингизни замонавий технологиялар ва янги телевизион ускунанинг ўзига хос хусусиятларини яхши биладиган профессионалга ишониб топширинг. Бундай уста кинескоп, плазма, LED суюқ крисстал, LCD панелли ҳар қандай турдаги экран бўлган телевизорни таъмирдан чиқариб беради. Samsung, Sony, Panasonic, Hitachi, Toshiba, LG, Sharp каби ҳар қандай маркадаги телевизорни тузатиб беради. ФиксингЛист рўйхатида ҳар қандай моделдаги телевизор ва экран диагоналларини таъмирлаш бўйича тажрибали уста топилади, у ўзига мос ва тез ечимларни тақдим этади.\nFixingList.com мобиль иловаси орқали ўзингизга яқин сервис марказининг телефонини топган ҳолда, у ерга телевизорингизни олиб келишингиз мумкин. Мутахассислар бепул ташхисни ўтказишади, бузилишнинг сабабини аниқлашади, таъмирлашнинг аниқ муддатларини белгилашади. Хизматларнинг нархига бузилишнинг мураккаблиги, ўрнатиш зарурати бўлганда фойдаланилган деталларнинг баҳоси ва ишлаб чиқарувчиси таъсир ўтказади.\nАгар сизнинг олиб келишга вақтингиз бўлмаса ёки телевизорни шошилинч таъмирлаш зарур бўлса, FixingList.com портали орқали шунчаки уста билан боғланинг ва уйга келиш, қулай муддатлар, кафолатлар ва тўлов шакли ҳақида келишиб оласиз. Натижада телевизор эгаси унчалик қиммат бўлмаган, аммо сифатли бажарилган таъмирлаш ишлари ва хизмат кўрсатишдан рози бўлиб қолади.


МАҚСАД — ҚИШ МАВСУМИНИ КЎНГИЛДАГИДЕК ЎТКАЗИШ - Ўзбекистон овози газетаси\nҚор-қировли, изғиринли кунларда турмушимизни электр энергияси, табиий газ, иссиқ сув ёки иситиш тармоқлари хизматисиз тасаввур этиб бўлмайди. Президентимизнинг «Республика иқтисодиёти тармоқларини 2014-2015 йиллар куз-қиш даврида барқарор ишлашга тайёрлашни таъминлаш чора-тадбирлари тўғрисида»ги қарори соҳа раҳбарлари, ходимлари зиммасига катта масъулият юклаш билан биргаликда улар амалга ошириши лозим бўлган ишларни янада ойдинлаштириб берди.\n— Вилоят газ тизимини 2014-2015 йиллар куз-қиш мавсумига тайёрлаш мақсадида «Ўзтрансгаз» акциядорлик компаниясининг «2014 йил манзилли дастури»га асосан 11,6 километр газ қувурини капитал таъмирлаш, 8,3 километр газ қувурини реконструкция қилиш, 9943 газ тақсимлаш пунктларини тафтишдан ўтказиш, 1363 километр газ қувурларини босим остида зичликка синаш ва ҳаво босими ёрдамида тозалаш, 239 километр ер ости газ қувурларининг ҳолатини прибор усули билан текшириш, 166,6 километр газ қувурини бўяш, 268407 дудбурунларни текшириш режалаштирилган эди. Бу ишларнинг барчаси ниҳоясига етказилди.\n— Қиш фаслида газ таъминотини яхшилаш борасида қўшимча равишда қандай ишлар амалга оширилаяпти?\n— Соҳа ходимларининг асосий мақсади, албатта, қиш мавсумини кўнгилдагидек ўтказиш, аҳоли талаб-эҳтиёжлари асосида ишлашга қаратилган. Биз Самарқанд шаҳрида мавжуд ҳолатни ўрганган ҳолда Самарқанд туманидаги «Чордара» маҳалласи ҳудудидан ўтувчи 1,8 километр Д-530 мм газ қувурини кўчириб, Самарқанд шаҳри Спитамен шоҳ кўчаси ҳудудидан ўтказдик. Айни пайтда мазкур иншоот бўйича қурилиш ишлари ниҳоясига етказилди. Шаҳарнинг Сартепа ҳудудида табиий газ таъминотини яхшилаш мақсадида Д-159 ммли ўрта босимли 2,4 километр узунликдаги янги газ қувури тортилиб, фойдаланишга топширилди. Кимёгарлар қўрғонида эса 1,1 километрлик газ қувури реконструкция қилинди. Шунингдек, Пастдарғом тумани марказида 1,4 километр узунликдаги ер ости газ қувурини ер усти газ қувурига алмаштириш режалаштирилди. Айни пайтда бу ерда қурилиш ишлари якунланмоқда.\n— Баъзан газ қувурларига шикаст етади ёки ҳавонинг ўта совиб кетиши уларнинг техник ҳолатига таъсир кўрсатади. Бундай ҳолатларда қандай чоралар кўрилади?\n— Қиш мавсумини беталафот ўтказиш мақсадида шаҳар, тумангаз филиалларида Авария диспетчерлик хизматлари доимий ишлаб турибди. Инженер-техник ходимлардан иборат гуруҳнинг туну кун навбатчилиги ташкил этилган. Бу хизматлар авария тиклаш техникалари ва ускуналари билан таъминланди. Жумладан, икки турдаги 63 та электр пайвандлаш аппарати, 18 та махсус жиҳозланган мотороллерлар харид қилинди.\n— Қиш мавсумида вилоятнинг табиий газ етказиб бериш имкониятлари чекланган ҳудудларига суюлтирилган газ етказиб бериш бўйича кўрилаётган чора-тадбирлар ҳақида ҳам тўхталсангиз.\n— Табиий газ танқислиги вужудга келиши мумкин бўлган хонадонлар аниқланиб, уларга суюлтирилган газ етказиб берилиши йўлга қўйилди. Ана шу мақсадда ҳозиргача бундай манзиллардаги аҳоли 86619 дона маиший газ баллонлари билан таъминланди. Суюлтирилган газ етказиб берувчи «MAN» русумли 5 та махсус автомашина харид қилинди, яна бешта автомашина олишга шартнома тузилди. Бундан ташқари, 41 та «Isuzu» русумли автомашина ҳам сотиб олинди. Истеъмолчиларга суюлтирилган газ етказиб беришдаги муаммоларни бартараф этиш мақсадида суюлтирилган газни сақлаш ва баллонларга қуйиш бўйича Пайариқ, Ургут ва Пахтачи туманларида газ тўлдириш пунктлари қурилиши якунланди.


Қирғизистонда сайловнинг дастлабки натижалари очиқланди\n21 октябр 2021, Тошкент вақти: 23:10\nҚирғизистон Марказий сайлов комиссияси “Шайлоо” автоматлашган тизими овоз бериш якунлари бўйича дастлабки натижаларни эълон қилди. Маълумотларга мувофиқ, 10 октябр куни бўлиб ўтган сайловларда “Ата-Журт”, Социал-демократлар партияси, “Ор-номус”, "Республика" ва “Ота макон” партиялари 5 фоизли тўсиқдан ўтишга муваффақ бўлди.\nҚирғизистон Марказий сайлов комиссияси раиси Ақилбек Сариевнинг 12 октябр куни Бишкекда ўтказилган матбуот анжуманида маълум қилишича, ўтган якшанба бўлиб ўтган парламент сайловларида 1 614 000 (55,9%) сайловчи иштирок этган.\n- Мен ҳозирда келтирган рақамлар якуний бўлиб, текширилган протоколлар бўйича аниқланган, - деди Ақилбек Сариев.\nМарказий сайлов комиссияси томонидан 2333 участка сайлов комиссиясидан (100%) келган протоколлар текшириб чиқилганидан сўнг “Ата-Журт” партияси 266 923 (8,88%) овоз билан биринчи ўринни эгаллагани маълум бўлди.\n241 528 овоз (8,04%) йиққан Қирғизистон социал-демократик партияси ҳозирча иккинчи, 232 682 овоз (7,74%) қозонган “Ар-намис” партияси эса учинчи ўринда бормоқда.\nШунингдек, “Республика” партияси 217 601 овоз (7,24%) билан тўртинчи, “Ата-Мекен” партияси эса 168 218 (5,6%) бешинчи ўринни эгаллаб турибди.\n120 ўринли парламентдан жой эгаллаш учун партиялар умумий овозларнинг камида беш фоизини қозонишлари керак. Лекин, овоз бериш дастлабки натижаларига кўра, сайловда қатнашган 29 партиянинг бештасигина ҳозирча бу тўсиқдан ўта олди, холос.\nАгар дастлабки натижалар ўзгаришсиз қоладиган бўлса, янги парламентдаги 28 та жойни “Ата-Журт” партияси, 26 та ўринни Социал-демократлар партияси, 25 та жойни “Ор-номус” партияси, 23 тасини “Республика” партияси ва 18 та ўринни “Ота макон” партияси эгаллайди.\nМСК раиси Сариевга кўра, овоз бериш натижалари бўйича олтинчи ўринни эгаллаган “Бутун Қирғизистон” партиясининг 5 фоизли тўсиқдан ўтишига озроқ овоз етмай қолган. Бу партия 145 455 (4,84%) сайловчи овозини қозонишга муваффақ бўлолган. Аснода мазкур партия вакиллари овоз бериш натижалари бўйича Қирғизистоннинг турли жойларида норозилик акциялари бошлаш билан таҳдид қилмоқдалар.\nМаълумотларга кўра, Қирғизистон ўтиш даври президенти Роза Ўтунбаева бугуннинг ўзидаёқ ғолиб партиялар лидерлари билан консультация ўтказишга тайёр бўлиб турибди.


Сенсация: Тошкентда бомба ҳақида ёлғон хабар берган рус аёли ушланибди, ўзбек аёллари қачон шунақа қиладилар? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:11 - Сенсация: Тошкентда бомба ҳақида ёлғон хабар берган рус аёли ушланибди, ўзбек аёллари қачон шунақа қиладилар?\nТошкент шаҳар ИИББга қўнғироқ қилиб, мактаб интернати ҳудудида бомба борлиги ҳақида ёлғон хабар берган аёл ушланди. "Кеча, 5 февраль куни соат 18:18 ларда Тошкент шаҳрининг Яшнобод туманида яшовчи Л.Кучеренко маст ҳолда 103-сонли ақли заифлар мактаб-интернатида ўқиётган ўғли И.В.ни уйига олиб кетгани келганида интернат раҳбарияти маст ҳолда бўлгани учун олиб кетишига рухсат бермаган. Кучеренко Тошкент шаҳар ИИББнинг 102 хизматига қўнғироқ қилиб, юқоридаги мактаб интернати ҳудудида бомба бор, деб ёлғон хабар берган", - дейилади ИИББ баёнотида.\nХабар юзасидан воқеа жойига ҳуқуқни ҳимоя қилувчи бошқа идора ходимлари етиб келиб, мактаб-интернат ҳудудини текширганларида хеч қандай портловчи моддалар ва шубҳали буюмлар топилмаган. Кўрилган чоралар натижасида ёлғон хабар берган Л.Кучеренко ушланган. Тергов бормоқда.\nБу хабарнинг сенсациялиги, миршабларга ёлғон хабар берган аёлнинг ушланиши эмас, Ўзбекистонимиз замонавий давлатлар даражасига чиқиб бораётганидир. Чунки, Россия ва бошқа давлатларда бу каби ёлғон хабарлар бериш АЛЛАҚАЧОН модага айланган. Мана қаранг, аҳолисининг ўртача ойлиги ривожланган давлатлардан 30-50 баравар камлигини қўйиб туринг, қўшниларимиз Туркманистон ва Қозоғистондан 8-10 баравар кам бўлган Ўзбекистонимизда миршабларга ёлғон хабар берувчи ўртага чиқибди.\nТўғри, бу ишни қилган рус аёли экан, аммо 100 йил ҳам ўтмайди, ўзбек аёллари ҳам шу каби ишлар билан шуғулланишга бошлайдилар. Тўғри-да, 100 йил аввал ўзбек аёллари бугун Россия ва Туркияга бориб фоҳишалик қилишларини биров фараз қилолармиди? Қилолмасди, чунки, унда “Ҳаракат” йўқ эди.


“Silk 96” ресторани “Beeline Club” карталари соҳиблари учун баҳорий акция ўтказмоқда » Ўзбекистон янгиликлари – Zamin.uz\n2015 йил 11 март, Тошкент. Алоқа оператори “Beeline” “Beeline Club” ҳамкори “Silk 96” ресторани ўтказаётган махсус акция ҳақида хабар беради.\nМазкур акция доирасида “Beeline Club Gold” ва “Платинум” карталари эгаларига бир бранч (кеч нонушта соат 12:00дан 16:00гача) нарҳида икки бранч таклиф этилади. Таклиф 2015 йилнинг март ойи сўнгига қадар амал қилади.\nBeeline Club карталари Тошкент, Андижон, Бухоро, Жиззах, Қарши, Қўқон, Навоий, Наманган, Нукус, Самарканд, Термиз ва Фарғона шаҳарларидаги уч юздан зиёд муассасаларидан (кафе,ресторан ва савдо нуқталари) имтиёзли фойдаланиш имконини беради.\nТафсилотлар www.beelineclub.uz сайтида.\n21:36 Эрон Туркияга ультиматум қўйди\n21:33 Тарихда илк бор ҳижобли аёл L'Oréal Paris юзига айланди\n18:22 2016 йилда энг кўп даромад топган ва йўқотган 13 та IT-компаниялари\n13:53 “Малика” ресторани – Beeline Club‘нинг янги ҳамкори\n14:18 “Ёлки-Палки” ресторани Beeline Club‘нинг янги ҳамкори\n11:43 Maestro ресторани Beeline Club‘нинг янги ҳамкори\n12:52 Goodman Steak House ресторани Beeline Club‘нинг янги ҳамкори


Кун мавзулари, 23 апрел 2016\n06 декабр 2019, Тошкент вақти: 07:39\nшанба 23 апрел 2016\nBloomberg ахборот агентли тарқатган хабарга кўра, АҚШ Адлия Вазирлиги Гулнора Каримова ва унинг шерикларини 21 апрель куни Нью-Йоркдаги Манхэттен федерал судига берди. АҚШ Адлия Вазирлиги Президент Ислом Каримовнинг тўнғич қизи ва унинг бир неча яқин шерикларини Швейцария банк ҳисобларида сақланаётган 550 миллион доллардан кўпроқ маблағни топшириш ҳақидаги АҚШ ҳукумати талабини менсимасликда айбламоқда.\nЗомин прокурори жиззахлик ҳуқуқ фаолларини қоралади\nЖиззах вилояти Зомин тумани прокурори, адлия маслаҳатчиси Бектош Соипов вилоят ҳудудида норасмий фаолият олиб бораётган ҳуқуқ фаолларини кескин танқид остига олди. Прокурор чақириғи, “Эзгулик” жамияти фаоли Абдураҳмон Ташановнинг ишонишича, Жиззахда саноқли қолган ҳуқуқ фаолларини таъқиб этишга қаратилган сигналдир\nТошкентдаги трамвай корхонасининг бинолари кимошди савдосига қўйилади\nТошкентда трамвай хизматларининг тўлиқ тўхтатилишли муносабати билан "Тошкент трамвайи" корхонасига тегишли бино ва иншоотлар кимошди савдосига қўйилади. Бу ҳақда "Тошшаҳартрансхизмат" компанияси сайтида эълон қилинди.\n“Бегуноҳ йигитларни ишидчига чиқариш¸ президент сиëсатига зиддир!”\nКамбағал оиласига 100 минг сўм олиб келиш ўйида мардикорликка кетиб¸ бедарак йўқолган 23 яшар Бектемир Умрзоқовни яқинлари бир ойлик тинимсиз қидирувлардан сўнг¸ Жиззах вилояти Пахтакор тумани ИИБ изоляторидан топди. Бугунга келиб суд ҳукми билан ишидчи ўғрига чиқарилган Бектемир Жаслиқ қамоғига жўнатилди.\nФермерларга мевазор боғ орасида картошка-сабзи етиштириш буюрилди\nТошкент ҳукуматнинг пахта ва ғаллага ажратилган ерларни деярли ўзгаришсиз қолдирган ҳолда мева ва сабзавот ҳажмини ошириш формуласига кўра¸ бу йилдан фермерлар ғаллазор чеккаси ва боғлар орасига полиз ва сабзавот экинлари экиб¸ давлат буюртмасини бажариши шарт.\nТошкент вилояти Оҳангарон туманида прокуратура ва миллий хавфсизлик биноларини қуриш учун тадбиркорлардан ўлпон йиғилди. Харажатларнинг бир қисмини кўтарган оҳангаронлик тадбиркорнинг иддао қилишича, прокуратура биноси қуриб битказилгунига қадар туман прокурори ўзига қарашли хусусий тўйхонани ҳам қуриб олган.\n"Ўзбекистонда демократиянинг сўнгги куни..."\n1991 йилнинг 30 сентябрида иш бошлаган Ўзбекистон Олий Кенгашининг ўн биринчи чақириқ 7-сессияси “Каримовни ағдаришга уринилган” тарихий тадбир сифатида тарихга кирди. Бу тарихий куннинг бугун учун сабоқларини Қурултой эшиттиришида муҳокама қилдик.\nЕттинчи сессия Ўзбекистонда демократиянинг сўнгги куни\nТуркияда боласини калтаклаган ўзбекистонлик аёл ҳибсга олинди\nТуркиянинг Мерсин шаҳрида уч яшар қизини калтаклаган ўзбекистонлик 36 яшар Гулчеҳра Исоқулова ҳибсга олинди. Исоқуловага очилган жиноий иш май ойида маҳкамага оширилади. Туркия қонунларига кўра, унга беш йиллик қамоқ жазоси берилиши мумкин.


olmazor.poytaxt.uz Olmazor.Poytaxt.Uz - Иқтисодий Юксалишда Банк-Молия Тизимининг Роли Ошмоқда\nИқтисодий юксалишда банк-молия тизимининг роли ошмоқда - Бўлимга қайтиш\nЎзбекистонда тараққиётнинг янги босқичи бошланди. Бу инвестиция муҳитининг яхшиланиши, банк-молия тизими тубдан ислоҳ қилингани, тадбиркорларга кенг имкониятлар яратилиб, иқтисодий ўсиш суръатлари жадаллашганида ҳам кўзга ташланмоқда.\nБу ҳақда Халқаро пресс-клубнинг “Ўзбекистонда инвестицион муҳит: молиявий инфратузилмани ривожлантириш ва кредит ҳисоботларини такомиллаштириш” мавзуида бўлиб ўтган сессиясида хорижлик экспертлар, иқтисодчилар фикр билдирди.\nХалқаро молия корпорациясининг кредит ҳисоботларини ривожлантириш бўйича эксперти Фабрицио Фрабони, Жаҳон банкининг маслаҳатчиси ва етакчи иқтисодчиси Стефка Славова, Европа тикланиш ва тараққиёт банкининг Ўзбекистондаги ваколатхонаси раҳбари Алкис Дракинос, Республика “Кредит-ахборот таҳлилий маркази” кредит бюроси директори Музаффар Саломов Ўзбекистон жаҳон ҳамжамияти, хусусан, йирик инвесторлар учун жозибадор мамлакатга айлангани, бу ўз навбатида иқтисодиётнинг барча соҳасида инвестициялар оқимининг кириб келишига имкон бераётганини алоҳида таъкидлади.\nМутахассислар фикрича, иқтисодий ривожланишда халқаро илғор тажрибалардан унумли фойдаланиш муҳимдир. Бу борада Ўзбекистонда яхши тажриба шаклланган. Пировардида Ўзбекистон “Doing Business”нинг сўнгги ҳисоботига кўра, иқтисодиётни яхшилашнинг 5 босқичи бўйича энг яхши 10 мамлакат сафига кирди.\nТадбирда кредит инфраструктурасини ривожлантириш мамлакатимиз иқтисодиёти юксалишига хизмат қилиши таъкидланди. Мисол учун, банкдан маълум миқдорда кредит олиб тадбиркорликни йўлга қўйган, энг камида 2 ёки 4-5 иш ўрни яратиб, ўз оиласи ва қўни-қўшниси бюджети ошишига ҳисса қўшган кичик тадбиркор давлатга қанча фойда келтиради? Бу рақамни миллион сўмлар билан тавсифлаш мумкин.\nЎзбекистонда банклар томонидан тадбиркорликни ривожлантириш учун имтиёзли кредитлар ажратиш тизими халқаро мезонлар асосида йўлга қўйилмоқда. Аҳолининг ижтимоий-маиший турмуш шароитини яхшилаш мақсадида турли шаклдаги кредитлар ажратилишида ҳам енгилликлар кузатилмоқда. Бу борада кредит бюроларининг ташкил этилиши ҳам яхши самара бермоқда.\n“Кредит-ахборот таҳлилий маркази” кредит бюроси 2012 йилдан эътиборан янги халқаро механизмлар асосида фаолият юритиб келади. Ўзбекистонда барча тижорат банклари бир вақтнинг ўзида мазкур ташкилот муассислари ва мижозлари саналади. Улар кредит олиш истагида бўлган жисмоний ва юридик шахсларнинг кредит тарихи ҳақида бу бюродан маълумот олади. Яъни мижозларнинг кредитни қайтара олиш имкониятлари, аввалги кредитни сўндиришдаги салбий ёки ижобий кўрсаткичлари таҳлили юритилади. Бу, айниқса, банкларнинг фуқароларга истеъмол кредитлари беришда вақтни тежаш имконини беради.\nТаъкидлаш жоизки, Ўзбекистон Республикасининг “Кредит ахбороти алмашинуви тўғрисида”ги қонуни “Кредит-ахборот таҳлилий маркази” кредит бюроси фаолиятида муҳим аҳамият касб этади. Бугунги кунда мазкур бюро ўз маълумотлар базасини лизинг, ломбард ва бошқа ташкилотлар ҳисобига янада кенгайтиришни мақсад қилган. Ҳозир коммунал хизмат кўрсатувчи идоралар билан ҳамкорлик бўйича келишувга эришилган. Эндиликда “Ўзбекэнерго” ва “Ўзтрансгаз” сингари ташкилотлар билан маълумот алмашинуви йўлга қўйилади.\nУчрашув сўнгида спикерлар журналистларни қизиқтирган саволларга жавоб берди.


Америкалик аёл соч турмаги ёқмагани учун сартарошни отиб ташламоқчи бўлди\n19:42 / 15.02.2016\nАҚШлик Эндриан Бланш Суэйн сочининг турмаги ёқмагани учун калифорния қайтиб, сартарошни отиб ташламоқчи бўлди. Daily Mail`нинг хабар беришича, тўппончадаги носозлик сабаб, бу режа амалга ошмади ва сартарош Мэнни Монтеро омон қолди.\nМонтеронинг таъкидлашича, Суэйн хизмат ҳақига $20 доллар тўлаган ва яна $20 доллар қўшиб берган. У салонни рози ҳолда тарк этган. Бироқ бир соатлар вақт ўтиб, яна гўзаллик салонига қайтиб келган ва соч турмагидан шикоят қилган. Шу пайт жахл устида Монтерони 3 маротаба отишга ҳаракат қилган. Сартарошнинг гапларига кўра, мижоз қайтганида бутунлай бошқача соч турмагида бўлган.\nМонтеро ва унинг ҳамкасби Суэнйнни зарарсизлантириб, ҳуқуқни муҳофаза қилувчи органларга топширишган.


Қўқондаги Халқаро ҳунармандчилик фестивалида жиззахликлар ҳам қатнашмоқда (Фото) » Sangzor.uz - Жиззах янгиликлар портали\nAdmin 11-сен, 12:21 0 1 216 Breaking news / Маданият / Фото\n10 – 15 сентябрь кунлари Қўқон шаҳрида илк бор Халқаро ҳунармандчилик фестивали бўлиб ўтмоқда. Тадбир Ўзбекистон Президентининг 2018 йил 1 ноябрдаги “Халқаро ҳунармандчилик фестивалини ўтказиш тўғрисида”ги 3991-сонли қарори ҳамда Вазирлар Маҳкамасининг 2018 йил 27 ноябрдаги “Халқаро ҳунармандчилик фестивалини ўтказишнинг ташкилий чора-тадбирлари тўғрисида”ги 960-сонли қарорига мувофиқ ташкил этилмоқда.\nМазкур фестивалда Жиззах вилояти вакиллари ҳам иштирок этишмоқда. Қуйида Жиззах вилояти ҳунармандлари томонидан ташкил этилган павильон фотосуратлари билан танишишингиз мумкин. Суратлар Фейсбукдаги “Жиззахликлар ҳамжамияти” гуруҳига ижтимоий тармоқ фойдаланувчиси Улуғбек Хужумов томонидан жойлаштирилган.\nФоришда хотин-қизларга тадбиркорликни..


Хитойлик олимлар коронавируснинг “нозик жойи”ни топишди | Qalampir.uz\nОлам\t11 Март 20:07 47538\nКоронавирус: қурбонлар сони 4299 нафарга етди. Вирус Туркияга ҳам кирди\nХитойлик олимлар коронавируснинг “нозик жойи”ни, яъни унинг ҳароратга таъсирчанлигини аниқлашди. COVID-19 коронавируси цельсий бўйича +9 даража атрофида, аниқроғи +8,72 даражада тез тарқалади.\n“South China Morning Post” нашрининг ёзишича, Сунь Ятсен университети базасида ишловчи олимлар инфекция юқори ҳароратга таъсирчанлигини ҳам аниқлаган.\nМаълумот ўринда айтиш жоизки, коронавирус билан боғлиқ вазият Хитойдан ташқарида жиддий тус олиб боряпти. Россия пойтахти Москвада коронавирус сабабли спорт ва бошқа турдаги оммавий тадбирлар тақиқланди.\nШу билан бирга, Истеъмолчилар ҳуқуқларини ҳимоя қилиш ва инсон фаровонлиги соҳасидаги назорат бўйича федерал хизмат (Роспотребнадзор) қатнов кўпаядиган вақтда зарурат бўлмаса, жамоат транспортидан фойдаланмасликни тавсия қиляпти. Шунингдек, ваҳима қилишга ҳожат йўқлиги таъкидланяпти.\nЕвропа давлатлари, хусусан, Италия, Франция, Испания ва Германияда ҳам коронавирус билан касалланиш ҳолатлари ортиб боряпти. Италияда аллақачон оммавий тадбирлар ва мамлакат бўйлаб ҳаракатланиш тақиқланди. Ҳукумат мактабларни ҳам ёпиб қўйди.\nЖССТ янги коронавируснинг дунёга тарқалиши сабабли Жамоат соғлиғи учун халқаро хавотирга молик фавқулодда вазият жорий қилди. Бу инсоният соғлиғи учун жиддий хавф туғилганда эълон қилинадиган расмий мақом ҳисобланади. ЖССТ янги коронавирусга расман ном берди ва у COVID-2019 деб аталди. Вирус бугунгача 119 давлатга кириб борди. Ундан ҳалок бўлган 4299 нафарга, касалланганлар 119 214 нафарга етди.\n05 Апрель 21:55 63160\n05 Апрель 20:51 51192\n04 Апрель 18:05 44151\n05 Апрель 02:04 42073\n04 Апрель 14:33 39875


ИнтерФУТБОЛ :: Андрей Федеров яна «Локомотив» бош мураббий этиб тайинланди\nАндрей Федеров яна «Локомотив» бош мураббий этиб тайинланди\n"Локо" клуби Андрей Фёдоровни яна бош мураббий этиб тайинлади. Сизга яхши маълумки, 48 ёшли мутахассис бу лавозимда Хитойнинг «Чангчунг Ятай» клубига ўтиб кетган Самвел Вячеславовичнинг ўрнини эгаллади.\nУлуғбек Бақоев, Максим Шацких ҳамда жамоанинг собиқ мураббийлари Мирко Йеличич ва Андрей Фёдоров номзодлари орасидан “темирйўлчилар” Бабаяндан аввал “Локо”ни бошқарган Андрей Фёдоров вариантига тўхталди.\nҚайд қилиш жоизки, Андрей Фёдоров 2019 йилги мавсумни айнан «Локомотив»да бошлади ва жамоа унинг қўл остида Ўзбекистон Суперкубогида ғолиб чиқди, шунингдек Осиё Чемпионлар Лигаси гуруҳ босқичида иштирок этди. Суперлига доирасида мутахассис 13-тургача ишлаб, қониқарсиз натижалар туфайли истеъфога чиқарилди.\nЭслатиб ўтамиз, Фёдоров мураббийлик фаолиятини 2012 йилда Россиянинг «Рубин» клуби болалар жамоасида бошлади. 2014-2015 йилларда «Нефтчи»да бош мураббий ёрдамчиси, 2015-2017 йилларда бош мураббий бўлиб ишлади. 2018 йилда эса «Локомотив» бош мураббийи бўлди.


10:07 / 14.01.2020 | Захро | 1048\nАссалому алайкум! Мен мусулмон қизман. Насроний йигитга турмушга чиқишим мумкинми? У Худо борлигига ва Ийсо алайхиссалом Унинг ўғли эмас балки пайғамбари эканлигига ишонади. Аммо исломни қабул қилмокчи эмас. Бирор кишининг мўмин мусулмон бўлишига кимдир даъват қиладику, кимдир сабабчи бўлади. Балки унинг хам мусулмон бўлишига сабабчи бўларман. Маслахатингиз керак.\n– Ва алайкум ассалом! Аллоҳ таоло Қуръони каримда муслима аёлни Ислом динидан бошқа бирорта диндаги эркакка турмушга чиқишини ҳаром қилган. Мабодо эрга тексангиз ҳам никоҳингиз боғланмайди, ҳаётингиз зино бўлади, фарзандларингиз валадизино бўлишади. Мусулмон бўлмаган киши жаннатга кирмаслигини ҳам Аллоҳ таоло Қуръонда баён қилган. Нечадир йиллик бирга яшашни деб абадий охиратингизни барбод қилмоқчи бўлсангиз шунчаликка Аллоҳ танлаш имконини берган. Аллоҳ таоло “Бақара” сурасида марҳамат қилади :\nНикоҳ инсоний алоқалар ичида энг муқаддас ва аҳамиятлисидир. Бу алоқа одам боласининг кўплаб хоҳиш-истакларига жавоб беради. Никоҳдаги икки шахс бир-бирига энг яқин шахслар ҳисобланадилар. Бу ҳолга эришиш аввало, қалбларнинг бирлашмоғини, қалбларнинг бирлашмоғи эса ақийда бирлигини тақозо этади. Чунки ҳар бир инсоннинг ҳаётий йўлини белгилайдиган ўлчов унинг диний нуқтаи назари бўлади. Шу боисдан Исломда ақийдасида бузуқ аёлларга уйланиш, мушрик эркакларга турмушга чиқиш ман этилади.\nЯъни мўминаларни уларнинг никоҳига берманг. Муслима-мўмина аёллар мусулмон динидаги эркакдан бошқа эркакка турмушга чиқишлари мутлақо мумкин эмас. Агар у эркак Исломга кириб, мўмин бўлсагина, рухсат бўлади. Ҳатто эркак яҳудий ёки масиҳий динида бўлса ҳам, муслима аёлнинг унга никоҳланиши ҳаром. Фақат мусулмон эркак бўлиши шарт. Пайғамбаримиз алайҳиссолату вассалом:\n«Биз аҳли китобнинг аёлларига уйланамиз, улар бизнинг аёлларимизга уйланмайдилар», – деганлар.\nШунинг учун Аллоҳ таолонинг баён қилиб берган оятларига амал қилиб яшаш керак. (“Тафсири Ҳилол” китобидан). Валлоҳу аълам!\nФолбинни уйини кўрсатиш\nИчадиган нарсаларни пуфлаш\nСаҳарликни то азонгача кечиктириш


Тошбўрон оқибатида "Афросиёб" поездига 8 минг евролик зарар етказилди\nЎзбекистонда “Афросиёб” поездига болаларнинг тош отиши оқибатида 4 ойна синиб, 8 минг евролик зарар кўрилди. Бу ҳақда UzNews ички ишлар вазирлигига таянган ҳолда душанба куни хабар тарқатди.\nМиаълумотда айтилишича, болалар томонидан ҳаракатланётган поездлардан 6 таси тошбўрон қилинган ва уларнинг 4таси “Афросиёб” тез юрар поездига тўғри келган.\nПоездларни тошбўрон қилиш билан боғлиқ 6 та ҳолатдан бештаси Самарқанд вилояти Пастарғом туманида юз берган. Тошбўронлар пайтида поездлар йўловчиларига зарар етмагани айтилмоқда.\n“Афросиёб” тезюрар поездлари Ўзбекистонда 2011 йилдан бери ишлатилиб келинади. Шу давр мобайнида иккита состав томонидан 1 миллион йўловчига хизмат кўрсатилган.


Дарвешнинг дуоси - Hidoyat.uz\nАсосий саҳифа Мақолалар Дарвешнинг дуоси\nЧоп этилди Avgust 6, 2019 Дарвешнинг дуосиda fikr bildirishni o'chirish\nТоғнинг этагида тошлоқ ва хилват қишлоқ бор эди. Қишлоқ аҳолиси жуда ҳам қашшоқликда кун кечирарди. Кимсанинг эътиборини тортмайдиган тошлоқ ва сувсиз жойда одамлар қўй боқиб, қўл учида кун ўтказарди.\nШу қишлоққа бир дарвешнинг йўли тушиб қолди. Қишлоқликлар бу қуш учмас, карвон қўнмас жойга келиб қолган дарвешни астойдил меҳмон қилдилар. Фақир бўлганлари ҳолда ўзлари ейишга кўзлари қиймаган таомларини, топган-тутганларини унинг олдига қўйдилар. Дарвеш уларга Қуръони каримдан, ҳадиси шарифдан, улуғларнинг қиссаларидан сўзлаб берди, насиҳатлар қилди.\nҚишлоқликлар шу вақтгача бундайин илмли, сўзга уста устозни кўрмаганлари учун унга ниҳоятда катта ҳурмат-эҳтиром кўрсатдилар. Сўзларини жон қулоқлари билан тинглаб, ҳикоятларидан таъсирланиб кўзларига ёшлар олдилар.\nДарвеш ана шу кўнгли юмшоқ инсонларга меҳр қўйди. Ўзига шу қадар ҳурмат кўрсатганлари учун уларга яхшилик қилишни истади. Кетадиган вақти яқинлашганда улардан:\n– Дунё кезиб сизлардек меҳмондўст одамларни кўрмагандим. Сизнинг яхшиликларингизни тақдирлашни истайман. Аммо қўлимдан дуо қилишдан бошқа иш келмайди, Айтинг, сиз учун нима деб дуо қилай? Аллоҳ таолодан нима сўрашни хоҳлайсиз? – деб сўради.\n– Биз сиздан мукофот олишни истамаймиз. Меҳмоннинг иззатини жойига қўймоқ бизнинг азалий одатимиз. Фақат ҳаққимизга дуо қилишингизни истаймиз, албатта. Ҳаммамиз дуога муҳтожмиз. Кўриб турганингиздек, фақир одамлармиз. Агар Раббимиз бизни йўқсилликдан қутқарадиган бир ризқ ато қилса, иншоаллоҳ, шукр этувчилардан бўламиз, – дедилар.\n– Ниятингиз-ку яхши. Бироқ ўтган замонларда муҳтож одамлар бойликка етишганидан сўнг хулқи бузилиб кетганлар. Шукр қилмагани камдек, туғёнга ҳам кетганлар. Сиз шундай ҳолга тушмаслигингизга ишона оласизми? – деди.\n– Биз фақирликни кўрдик, машаққатни тортдик, Мўл-кўлчиликни кўрсак, унинг шукронасини қиламиз, иншоаллоҳ, – дедилар.\nБу гапни эшитган дарвеш қўлларини дуога очиб, уларнинг ҳаққига дуо қуйидагича қилди:\n– Ё Раббим! Мана шу фақир инсонларга Ўзингнинг лутфингдан бир ризқ насиб айла. Буларни муҳтожликдан қутқар. уларга мол ва фарзандлар ато қил. Шунда улар Сенинг йўлингда молларидан инфоқ қилсинлар, фарзандлар камолга етказсинлар…\nДарвеш дуосини битирди-ю, қалбига бир илҳом келди. Қишлоқнинг юқори тарафидаги бир қояга чиқиб борди. Асосини қояга урди. ҳассанинг қояга теккан жойидан сув отилиб чиқди.\nУнинг ортидан қизиқсиниб эргашиб борган қишлоқликлар сув манбасини кўриб жуда ҳам севиндилар. Чунки қишлоққа яқин жойда сув йўқ эди. Сув олиб келиш учун бир неча соат йўл юриб пастликдаги дарёга борар, қайтгунича улови ҳам, одамнинг ўзи ҳам толиқиб қолар эди. Шу сабабли бу ерларга зироат экиб ҳам бўлмасди.\nСувни кўрган қишлоқ аҳли дарров ариқлар қазди, тоғнинг этагида боғлар, боғчалар барпо қилди. Қисқа вақт ичида ўша йўқсил қишлоқ боғли, боғчали, гуллаб-яшнаган гўшага айланди. Ҳатто атрофдаги қишлоқларидан ҳам хийла бойиб кетди ва у ерлардан ҳам узумзорлар сотиб олди. Одамлари ҳам бадавлат бўлиб қолди.\nДастлабки кезларда қишлоқликлар Аллоҳ таолонинг бу лутфининг қийматини билдилар. Қисқа вақт ичида қишлоқда масжид қуриб, беш вақт намозини ўқидилар. Қишлоқ ерларидан олган мўл-кўл ҳосиллардан фақирларга закот ва садақалар тарқатдилар. Ҳатто вақф ташкил қилиб иморатхоналар (мискинларга ва толиби илмларга овқат тарқатиладиган жой) қурдилар.\nБироқ вақт ўтиши билан ёшлар улғайди ва ота-онаснинг молларига меросхўр бўлди. Улар ўзларига мерос қолган ушбу бойликлар учун Аллоҳ таолога шукр этишни унутдилар. Оталари қурган вақф биноларини қаровсиз қолдирди. Бойликка маст бўлдилар, неъматларни ўзларининг ҳақлари деб билди. Ўша неъматларда муҳтожларнинг, бева-бечораларнинг ҳам ҳақлари борлигини ёдга олмай қўйдилар.\nҚишлоқдаги ёши улуғлар:\n– Болаларим, Аллоҳ таолонинг неъматларининг қийматини билинг, маблағларингизни хайрли ишларга сарфланг, – дея насиҳат қилсалар ҳам эътибор қилмадилар.\nОрадан кўп йиллар ўтиб ўша дарвешнинг яна шу қишлоқ томонга йўли тушиб қолди.\n– Ажойиб қишлоқ эди. Ўзгариб кетгандир, бир кириб ўтай-чи, – деб ўйлади.\nҚишлоқни кўриб танимади. олдинги келган вақтидаги хароба ва тошлоқ жой ям-яшил. Боғлар, боғчалар барқ уриб турибди. Кўркам бинолар қад ростлаган. Ҳаммаси ниҳоятда чиройли-ю, лекин ёши улуғ мусофирга ҳеч ким, илтифотни-ку қўяверинг, ҳатто қарамади ҳам.\nДарвеш масжидга бориб намоз ўқиди, қараса, масжидда ёшлар келмас экан. Масжиддан чиқиб, вақфга борди. Эшигига осилган қулфни занг босиб кетибди.\nҚишлоқ кўчаларини айланиб юриб салқин ҳовлисида ястаниб ўтирган бир кишига яқинлашиб борди ва:\n– Мусофир эдим, бир кечага жой бера олмайсизми? – деди.\nОдам уни бошдан-оёқ кўздан кечириб:\n– Ўғримисан, тўғримисан, нима мақсадда бу ерларда юрибсан, мен қаердан биламан. Шундай экан, сени қандай қилиб уйимга киритаман, – деди ва қўлига битта нон ҳам бермасдан жўнатиб юборди.\nДарвеш қишлоқ айланиб юриб, одамлар билан суҳбатлашгиси келди. Бироқ ҳамма ўзи билан ўзи овора, кекса мусофир билан ҳеч кимнинг иши йўқ эди. Бирлари миш-миш тўқиётган бўлса, бошқалари бефойда гапларни вайсаб ўтирибди.\nДарвеш уларнинг бу ҳолини кўриб жуда ҳам ачинди. Камбағал вақтида тарбияси яхши бўлган қишлоқ аҳлининг бадавлат бўлганидан сўнг хулқи бузилганини кўрди. Қўлларини дуога кўтариб:\n– Бу одамлар Сен берган неъматларнинг қийматини билмадилар. Бойлик уларни йўлдан оздирди. Уларни бурунги ҳолига қайтар, – деб дуо қилди.\nСўнг қишлоқдан чиқиб кетди. Орадан ҳеч қанча вақт ўтмай, қишлоқнинг ягона сув манбаси бўлган булоқ суви қуриди. Қишлоқликлар қудуқ қазишга ҳаракат қилдилар. Бироқ қайси жойни қазисалар на ичишга, на суғоришга ярамайдиган сув чиқаверди. Кўп ўтмай боғлар, боғчалар қуриди. Одамлар ҳам ҳар жойга тарқалиб кетди. Ёшлар эса шаҳардан иш қидиришга, мардикорчиликка ёлланишга мажбур бўлиб қолдилар.\nҚишлоқнинг ёши улуғлари бу кўргуликнинг сабабини билдилар. Аммо энди кеч эди.


Туҳмат ва ҳақоратларнинг охири борми ёки Малоҳат Эшонқуловага қонун йўқми? » Жаҳон - бизнинг нигоҳимизда!\nБош саҳифа Жаҳон - бизнинг нигоҳимизда! » Жамият » Туҳмат ва ҳақоратларнинг охири борми ёки Малоҳат Эшонқуловага қонун йўқми?\nТуҳмат ва ҳақоратларнинг охири борми ёки Малоҳат Эшонқуловага қонун йўқми?\nЖамият 11-06-2019, 23:40 0\nСўз эркинлиги бўлмаган жойда эгри сўзловчилар кўпаяди. Бу олтин қоида. Чунки аксарият оммавий ахборот воситалари мамлакатдаги реал воқеликни кўрсатиш ўрнига сукут сақласа, табиийки, айрим ғараз мақсаддаги чет эл оммавий ахборот воситалари бундай фойдаланади. Очиғини айтиш керак, бир вақтлар Ўзбекистон ҳам шу ҳолатга келиб қолганди. Маҳаллий оммавий ахборот воситалари қўрқиб-писиб ишлар, мамлакатдаги реал ҳолат қарийб ёритилмас эди. Бу эса алал-оқибат мамлакатнинг ахборот хавфсизлигига салбий таъсир кўрсатди, бўёқдор қилиб айтганда, “меваси”ни берди. Халқаро миқёсда Ўзбекистон ҳақида салбий ахборот кўпайди.\nБунда, айниқса, қатор “юртдошларимиз”нинг ҳиссаси ҳам катта бўлди. Журналистика ёки инсон ҳуқуқлари ниқоб қилиниб, Ўзбекистон ҳақида иғво ва фисқу фасоддан иборат ахборот ва “таҳлилий” материалларни юбориш анъанага айланди. Бундай ахборотлар учун юз минглаб долларлик гонорар ажратила бошланди. Табиийки, бу маҳаллий “фаол”лар учун айни муддао эди. Сабаби, на тузукроқ журналист, на жиддийроқ инсон ҳуқуқлари ҳимоячилари бўлган кимсалар учун абадий, туганмас “охўр” яратилган эди. Ҳомийларига икки энлик “отчёт” ёки “журналистлик суриштируви” юборади, тамом, икки-уч кун ўтмай, долларда гонорарини олиб, тараллабедод қилиб юрарди. Малоҳат Эшонқулованинг ижтимоий тармоқлардаги постлари, турли тадбирлардаги фикрларидан ҳам унинг ҳам дарди фақат ва фақат пул олишга айлангандек тасаввур пайдо қилади, кишида.\nҲомийлар нега юз ўгирди?\nАммо, замон ўзгариб, уларнинг пайтавасига қурт тушди — типирчилаб қолишди. Чунки мамлакатда нафақат раҳбарият ўзгарди, балки сўз эркинлиги ҳам ўзгарди. Ўзбекистон оммавий ахборот воситалари, айниқса, интернет нашрлари ва ижтимоий тармоқлар мамлакатдаги воқеа-ҳодисаларни, айниқса, мажбурий меҳнат ва бошқа муаммоларни ёритишда фаоллик кўрсата бошлади. Бундан ташқари, Халқаро меҳнат ташкилоти ва мустақил инсон ҳуқуқлари ҳимоячилари томонидан ҳам мажбурий меҳнат мониторинги йўлга қўйилди. Ҳукумат уларнинг таклифлари асосида айбдор амалдорларни жазолай бошлади, улар айтган камчиликларни тузатишга киришди.\nБулар нимага олиб келди? Аввало, Малоҳат Эшонқулова Ўзбекистондан ягона овоз бўлмай қолди. Энди Малоҳатнинг "ҳомийлари" унга "қиё ҳам боқмасдан" шунчаки, Ўзбекистон интернет нашрларини кузатиш орқали тайёр ахборотга эга бўла бошлади. Бир мажлисда Малоҳат Эшонқулова “биз, ҳуқуқбонлар, пулсиз ишлаяпмиз, ҳатто Халқаро меҳнат ташкилоти бизга машина ажратишини кутган эдик”, дея айюҳаннос солишида шу дарди мужассам бўлса, не ажаб.\nБукрини гўр тузатадими?\nХалқимизда “Ўрганган кўнгил ўртанса қўймас”, “Букрини гўр тузатади” деган пурмаъно мақоллар бор. Бежизга эмас. Гарчи Ўзбекистондаги ўзгаришлардан Малоҳат Эшонқулова фойда кўрган бўлса-да (Тошкентдаги пропискасини қайтариб беришди, йўқса, бир дунё жарима тўлаб юрар эди), у асосий “охўр”идан мосуво бўлгач, у яна бошқа йўлга ўтиб олди. Яъни муаммоси ҳал бўлмаётган айрим фуқароларнинг ишончига кириб, интернетга чиқаришга, шу йўл билан халқаро ҳамжамиятнинг эътиборини қаратишга ваъда қилиб, гўёки беминнат “хизмат”га ўтди. Бу беминнат хизмат эса нималарнинг эвазига бўлгани эса фақат икки томоннинг-у, оллоҳнинг ўзи аён.\nМалоҳат Эшонқулова маҳаллий амалдорларни қоралаш, уларни ҳақорат қилиш, давлат идораларига туҳмат қилиш йўлига очиқчасига ўтиб олди. Бу йўлда эса биров унинг “мушугини пишт демагани” эса ҳамон “андишанинг оти қўрқоқ” деб баҳоланиб келинмоқда.\nБир қарашда, у халқнинг дардини кўтариб, уларнинг муаммоларини ҳал қилмоқчи. Лекин асл мақсади — уни “ҳомийлари” ҳисобдан чиқаришларига эрта эканлигини кўрсатиш, яъни ўзини пиар қилиш орқали уларнинг доимий назарида туришдир. Бунинг учун охирги пайтлар айнан унинг фойдасига хизмат қиладиган мавзуларга ёпишиб олган. Мулки ноқонуний тортиб олинаётган тадбиркорлар, арзон уй-жой ололмаётган ишсиз, ногирон аёллар ёки Саид-Абудализиз Юсупов Малоҳатнинг янги мақсадли гуруҳига айланган. Бу ишга шу даражада шўнғиб кетдики, орқа-олдига қарамасдан, туҳмату бўҳтонни аёвсиз тўқимоқда. Мақсади эса битта — ўзини пиар қилиш, давлат ҳокимияти органлари билан мумкин қадар кўпроқ зиддиятга бориб, Ғарбдаги ҳомийларининг назаридан қолмаслик керак. Чунки “қора пиар ҳам пиар”, дейишади пиарчилар. Оқибатда эса ундан норозилар, унинг бу ишлари ҳеч қайси тамойил билан ўлчаб бўлинмаслигини таъкидлаётганлар, ундан шикоят қилаётганлар сони ортмоқда.\n"Jahon.uz"нинг ишончли манбаси хабарига кўра, 2019 йилнинг апрель ойида Малоҳат “Каримов ҳукумати мухолифат фаолининг жонига қасд қилганди, Зомин туман ҳокими унинг молига қасд қилдими...” номли видеороликни ижтимой тармоқларда жойлаштиради. Роликда у Зомин туман хокими А.Абдуғаниев мансаб ваколатини суистеъмол қилган ҳолда, туманнинг Даштобод шаҳарчасида яшовчи Худойбердиев Нишонбойнинг ер жойларини ноқонуний тортиб олганлиги, тамагирлик ва порахўрлик билан шуғулланиб келаётганлигини айтади. Туман ҳокими буларнинг барчаси туҳматлигини қайд этиб, туман ИИБ ва прокуратурасига шикоят қилган. Ҳозирда Зомин туман ИИБ томонидан қайд этилган видеолавҳа холислар иштирокида тегишли тартибда расмийлаштирилиб, вилоят ИИБга тегишли хулосалар олиш учун юборилган. Шунга кўра, вилоят ИИБ мутахассислари томонидан зарур хулосалар олинган ва Малоҳат Эшонқуловага нисбатан тўпланган суриштирув материаллари юзасидан Ўзбекистон Республикаси Жиноят кодексининг 139-моддаси (“Туҳмат”) бўйича жиноий иш қўзғатилган.\nЯна бир мисол. Фарғона шаҳар ИИББ томонидан О. Алиева ва М. Эшонқуловага нисбатан Маъмурий жавобгарлик тўғрисидаги кодекснинг 41-моддаси (“Ҳақорат”) билан маъмурий иш қўзғатилиб, тегишли туман судларига юборилган.\nЯқинда, аниқроғи 9 июнь куни Тошкентга андижонлик Одина Эргашева келиб, ички ишлар органлари ходимлари уни ургани ҳақида Елена Урлаева ва Малоҳат Эшонқуловага шикоят қилган. Аслида-ку аёлнинг муаммолари, дейлик, моддий ёрдам ажратиш, ишга жойлаштириш масалалари вилоят ҳокимияти томонидан аллақачон ижобий ҳал этилган, унга имтиёзли асосда арзон уй-жой ажратиш масаласи эса кўриб чиқилаяпти. Лекин Малоҳат ушбу аёлнинг бошини айлантириб, уни турли жойларда яшириб, ижтимоий тармоқларда иғво, фисқу фасодларни тарқатиб юрибди. Бугунги кунда фирибгарликда гумонланиб ушланган Саид-Абдулазиз Юсупов яқинлари номидан ёлғон маълумотларни тарқатиб, жамоатчиликни чалғитишга уринмоқда.\nБугун Ўзбекистонда журналистика билан шуғулланишга, жамиятда юз бераётган воқеа-ҳодисаларни холис, ғаразсиз ёритишга барча шароитлар яратилган. Ҳокимият вакиллари қанчалик аччиқ бўлмасин, танқидларга босиқлик билан қарашга ҳаракат қилаяпти. Нафақат қонун доирасида иш олиб борилмоқда, балки ўзаро ҳурмат ва ҳуқуқий маданият шаклланмоқда.\nАммо, Малоҳат Эшонқулова сингари ҳали ҳам советча журналист “дўқ уриши” мумкин деган қарашдан қутулмаган “журналист”лар отдан тушса ҳам, эгардан тушмаяпти. Давлат органлари мансабдор шахслари, оддий одамларнинг шаънига тегиш, уларга қарши туҳмат уюштирмоқда. Адолатли ва ўринли танқид, таҳлил билан “қалам юритганида” эди, ишонинг биз унинг ёнида ва унинг қаламдоши бўлардик.\nБундан қандай хулоса чиқариш мумкин? Демак, Малоҳат бугунги ҳуқуқий маданият ва ҳуқуқий майдон доирасида ҳаракат қилмай, ҳар ҳаракатида атайин қонунни бузишга интилса, “букрини гўр тузатади”, деб унга бефарқ бўлиш керакми? Фикримча, йўқ. У қонун доирасида юрмаса, демак, қонунга мувофиқ жавоб бериши керак. Ҳеч ким ўзбошимчалик қилишга ҳақли эмас. Бўлди, етар шунча чидаганимиз. Чунки, Ўзбекистон қонунлари Малоҳат Эшонқулова Ғарбдаги инсон ҳуқуқлари ташкилотларига ишлаши ёки улардан манфаатдор бўлиши учун қабул қилинмаган.\n"Агар битта АҚШ аскари ҳалок бўлса"...Помпео Эронга огоҳлантириш билан чиққан\nТошкент шаҳар ИИББ нинг 12 йиллик қамоққа ҳукм қилинган ходими орадан ўн йил ўтиб оқланди\nЕр юзида уруш туфайли уйини тарк этган қочоқлар сони рекорд даражага етди\nХалқ таълими вазирлигининг 10-06 ишонч телефони нега ишламаяпти?\nАҚШ давлат котиби Майк Помпео шахсан Эрон ҳукуматини қаттиқ огоҳлантирган, дея ёзмоқда The...\nСайёрамизда турли урушлар ва можаролар туфайли уйини, юртини тарк этган аҳоли сони рекорд даражага...\nОзарбайжон ғарбидаги бозорда отишма: 4 киши ҳалок бўлди\nОзарбайжон ғарбида жойлашган Беюк Кесик қишлоғидаги бозорда отишма юз берди....


Туркияда лиранинг рекорд даражада қулаши фонида ставкаларни тушириш даври якунланди – Kommers.uz\nМолия\t10:30 | 17.12.21\nТуркияда лиранинг рекорд даражада қулаши фонида ставкаларни тушириш даври якунланди\nСтавкаларнинг кетма-кет тўртинчи марта туширилишидан сўнг 1 доллар 15,689 лирани ташкил қилди.\nТуркия Марказий банки 16 декабрь куни тўртинчи марта кетма-кет фоиз ставкаларини пасайтиргани ва турк лирасининг долларга нисбатан тарихий минимумга тушиб қолганидан сўнг, пул-кредит юмшатиш циклини якунлаётганини маълум қилди. Бу ҳақда Bloomberg регуляторнинг пул-кредит сиёсати қўмитасининг баёнотига таяниб хабар берди.\nҚайд этилишича, Туркия Марказий банки ҳафталик репо аукционларидаги фоиз ставкасини 15 фоиздан 14 фоизгача пасайтирган, айни пайтда, қолган ставкалар ўзгаришсиз қолдирилган. Шундан сўнг турк лираси 5,6 фоизга тушиб кетган ва долларга нисбатан рекорд даражада пасайиб, 1 долларга 15,689 турк лирасини ташкил қилган. Шу билан бирга, 16 декабрдаги ставканинг пасайиши кетма-кет тўртинчиси бўлган.\nInTouch Capital Markets таҳлилчиси Петр Матиснинг айтишича, Туркия Марказий банкининг юмшатиш даврини тўхтатишига сармоядорларнинг ишончи комил эмас.\n«Бозор Марказий банк ҳақиқатан ҳам ставкаларни пасайтиришдан ўзини тия оладими ёки йўқлигини тўғри баҳолаши учун Президент Эрдўғоннинг баёнотлари муҳим», — дейди у.\nХабарга кўра, 2019 йил ўрталаридан бери Туркия Президенти Марказий банк раҳбарларини уч марта ишдан бўшатган. Бу ҳолат охирги марта март ойида содир бўлган, ўшанда регулятор асосий ставкани 2 фоиз пунктга — 17 фоиздан 19 фоизга оширган. Янги раҳбарият остида Туркия Марказий банки 2021 йилнинг сентябрь ойида асосий ставкани 18 фоизга, октябрда 16 фоизга, ноябрда 15 фоизга туширган.\nBloomberg’нинг таъкидлашича, турк лираси 2021 йилда ўз қийматининг ярмини йўқотган. Шу билан бирга, истеъмол нархларининг йиллик ўсиши ноябрь ойида 21,3 фоизгача тезлашган. Келгуси 12 ой учун инфляция кутилмалари 15,61 фоиздан 21,39 фоизгача кўтарилган, дея таъкидлайди агентлик Марказий банк томонидан декабрь ойида бозор иштирокчилари ўртасида ўтказилган сўров маълумотларига таяниб.\nАммо Туркия Президенти Ражаб Тоййиб Эрдўғон юқори ставка инфляцияни ушлаб туриш ўрнига унинг янада ошишига сабаб бўлмоқда, деган ноодатий тушунчага эга. У ноябрь ойи ўрталарида Туркияни юқори фоиз ставкалари оқибатидан қутқариб қолишга ваъда берган эди.\nАввалроқ турк лирасининг қадри тарихий минимумни янгилагани хабар қилинганди.


«Бу йил барча маҳаллаларда туб ўзгаришлар йили бўлиши керак» — Шавкат Мирзиёев - Bugun.uz\n«Бу йил барча маҳаллаларда туб ўзгаришлар йили бўлиши керак» — Шавкат Мирзиёев\n12:37 | 15-01-2022\nШавкат Мирзиёев раислигида маҳаллабай ишлаш тизимига бағишланган видеоселектор йиғилиши бошланди. Бу ҳақда Президент матбуот котиби хабар берди.\nТаъкидланишича, давлат раҳбари фаол ислоҳотлар, тадбиркорликни ривожлантириш ва маҳаллабай ишлаш бошлангани натижасида 2021 йилда ялпи ички маҳсулот 7,4 фоизга ўсганини қайд этган. Ҳудудларда 100 мингта янги тадбиркор иш бошлагани, ўзини ўзи банд қилганлар сони 700 мингга кўпайиб, 1,2 миллионга етгани қайд этилган.\nМаҳаллабай ишлаш тизими орқали «темир дафтар»даги 583 минг эҳтиёжманд оила доимий даромад билан таъминланган. «2022 йилни Инсон қадрини улуғлаш ва фаол маҳалла йили деб эълон қилдик. Шу боис бу йил барча маҳаллаларда туб ўзгаришлар йили бўлиши керак», — деган Президент.\nЙиғилишда, шунингдек, маҳаллабай ишлашнинг янги тизимини йўлга қўйиш билан боғлиқ масалалар муҳокама қилинмоқда.\nЖумладан, 2022 йилда 9309 нафар ҳоким ёрдамчиси иш бошлади ва уларга кўмак бериш учун вазирликлардан 300 нафар раҳбар-ходим хизмат сафарига юборилди. Ушбу тизимга масъул бўлган Маҳаллабай ишлаш ва тадбиркорликни ривожлантириш агентлиги фаолияти ташкил этилиб, барча масалалар ечиб берилди.\nЭндиликда ҳоким ёрдамчилари, энг аввало, ишлаш имконияти ва хоҳиши бор, лекин шароити оғир оилаларни ўқитиш ва ўз ишини бошлаши учун имтиёзли кредит, субсидия ёки деҳқон хўжалиги учун уларга ер майдонлари ажратиш масалалари билан шуғулланади. Ҳоким ёрдамчилари аҳоли билан ҳар куни ишлаб, одамларга давлат томонидан яратилган молиявий имкониятларни етказиши, тадбиркорликка ва деҳқончиликка ўргатиш орқали уларни камбағалликдан чиқариши лозим.\nБу мақсадлар учун 2022 йилда 10 триллион сўм имтиёзли кредит ва 2,5 триллион сўм субсидия ажратилади (ҳар бир маҳаллага ўртача 1,3 миллиард сўм).\nАввалроқ Ўзбекистонда «ёшлар дафтари» жамғармасида қанча маблағ йиғилгани айтилганди. Шунингдек, Шавкат Мирзиёев «Маҳаллада тадбиркорликни ривожлантириш, аҳоли бандлигини таъминлаш ва камбағалликни қисқартириш бўйича давлат сиёсатининг устувор йўналишлари тўғрисида»ги фармонни имзолагани, унга кўра, Маҳаллабай ишлаш ва тадбиркорликни ривожлантириш агентлиги ташкил этилиши ҳақида хабар берилган.


Моуриньо раҳбариятдан қишда ҳимоячи олиб беришни сўрамоқда, икки номзод ҳам тайин\nСешанба, 09 Октябр\n«Манчестер Юнайтед» қишки трансфер вақтида ҳимоя чизиғини ёш ўйинчилар ҳисобига кучайтиришни режа қилмоқда.\nESPN маълумотида айтилишича, бош мураббий Жозе Моуриньо айни масалада раҳбариятга илтимос билан чиққан. «МЮ» вакиллари номзод сифатида ҳозир А Серияда тўп сураётган икки футболчини кўриб чиқишмоқда. Улар - «Интер» аъзоси Милан Шкриньяр ва «Милан» вакили Алессио Романьоли.\nМанчестер клуби «нерадзурри» билан музокараларда муаммога дуч келиши аниқ. Боиси «Интер» Шкриньяр учун 85 миллион евро сўраши тахмин қилинган. Ушбу ҳимоячига «Барселона»дан ҳам қизиқишлар борлиги айтиб келинмоқда.\nЭслатиб ўтамиз, ёзда «МЮ» «Бавария»дан Жером Боатенг, «Атлетико»дан Диего Годин ва «Тоттенҳэм»дан Тоби Алдервейрелд трансферларини амалга оширишга уринган, аммо музокаралар муваффақиятсиз якун топган эди.\nМилан Интер МЮ Жозе Моуриньо Алессио Романьоли Милан Шкриньяр\n«Қоидаларга мувофиқ иш тутганмиз». «Челси» ФИФА қарори устидан апелляция беради\nРаньери «Фулҳэм»дан бўшатилиши мумкин, клуб мавсумда иккинчи марта мураббий алмаштирмоқчи\nҲадсон-Одои: «Европа Лигасида исталган рақибни енга оламиз»\nЖавоҳир Сиддиқов жамоасини ўзгартирди\nЖепаров Суперлигада ўйнамаслиги мумкин - у жисмоний тестдан ўта олмади\n«Реал» Бэйлни сотади. Унга уч клуб даъвогар\nРоналду «Атлетико»ни уч бор орзудан айирди. У яна бу ишни қила оладими? ЕЧЛ анонси\n«Пахтакор» ОЧЛнинг «ўлим гуруҳи»дан жой олди


Стокҳолм теракти иши бўйича қўлга олинган шахслардан уч нафари қўйиб юборилди\n13:06 / 10.04.2017\nСтокҳолм теракти иши бўйича қўлга олинган уч нафар шахс сўроқдан сўнг қўйиб юборилди. Бу ҳақда SVT телеканали хабар тарқатди.\nҲуқуқни муҳофаза қилиш идораси вакиллари якшанба куни ташкил этилган матбуот анжуманида Швеция пойтахтида содир этилган теракт иши бўйича беш киши қўлга олинганини хабар берганди. Прокуратура улардан икки нафарини тергов изоляторида қолдирган, улардан бири – жиноятни содир этишда гумонланаётган 39 ёшли Ўзбекистон фуқароси Раҳмат Оқиловдир. Ҳар икки гумондорга ҳимоячилар тақдим этилган.\nАйни дамда юк машинасининг одамлар устига ҳайдалиши оқибатида жароҳатланган тўққиз киши касалхонада қолмоқда. Улардан икки нафарининг аҳволи ўта оғир экани айтилмоқда.\nПолиция эса Стокҳолмнинг Соллентун туманида тинтувлар ўтказилганини хабар берди. Expressen газетаси маълумоти кўра, гап терактнинг эҳтимолий ижрочиси билан алоқадор бўлган, санация соҳасида ишловчи компания ҳақида бормоқда. Воқеа жойига полициянинг 15 та машинаси йўл олган.\n"Биз бу масалада ишлашда давом этмоқдамиз", - дея таъкидлаб ўтган Стокҳолм полиция вакили Карина Скагерлинд.\n7 апрель куни Spendrups компаниясига тегишли бўлган ўғирлаб кетилган юк машинаси Стокҳолм марказидаги Дроттнинггатан кўчасида одамлар устига ҳайдалди. Ушбу ҳодиса оқибатида 4 киши ҳалок бўлди ва 15 киши жароҳат олди.


Газета Норма маслахатчи / 2015 год / № 51 / 101 хизмати\nМаълумки, «Ёнғин хавфсизлиги тўғрисида»ги Қонунга (30.09.2009 йилдаги ЎРҚ-226-сон, кейинги ўринда – Қонун) биноан бинолар ва иншоотларни қуриш, реконструкция қилиш ҳамда техник жиҳатдан қайта жиҳозлаш чоғида ёнғин хавфсизлигини таъминлаш хусусан иморат қурувчилар ва қурилиш ташкилотлари зиммасига ҳам юклатилади.\nТашкилотларнинг ёнғин хавфсизлигини таъминлаш, агар тегишли шартномада бошқача қоида назарда тутилмаган бўлса, мазкур ташкилотларнинг раҳбарлари ва улар ваколат берган шахслар зиммасига юклатилади. Ёнғин хавфсизлигини таъминлашга доир вазифаларнинг ваколатли шахслар зиммасига юклатилиши раҳбарларнинг зиммасидан масъулиятни соқит қилмайди (Қонуннинг 12-моддаси).\nМаълумки, қурилиш объектларида ёнғинлар профилактикасини ўтказиш ва ёнғин хавфсизлиги талабларига риоя қилиниши устидан назоратни амалга ошириш ёнғиндан сақлаш хизматининг асосий вазифаларидан ҳисобланади. Ана шу мақсадда биз томондан қурилиш масканларида ўтказиладиган ўрганишларда асосий эътибор объектлардан энг яқин ёнғин хавфсизлиги қисмигача бўлган оралиқ масофадан келиб чиққан ҳолда қўшимча ёнғин ўчириш техникаси билан таъминланиш, ёнғинга қарши сув сиғимлари, уларни доимий сув билан таъминлаш мақсадида сув манбалари ташкил этилганлиги, ташқи ёнғин ўчириш ер ости гидрантлари, ички ёнғин ўчириш кранлари ва улардаги сув босимини кўтариш учун ёнғинга қарши насосларнинг кўзда тутилганлиги, биноларни ёнғин ўчириш ва ёнғиндан хабар бериш мосламалари ҳамда ёнғин ҳақида кишиларга хабар бериш тизимларининг кўзда тутилганлиги каби масалаларга қаратилади.\nЎтган йиллар давомида Тошкент вилоятининг туман ва шаҳарларидаги қурилиш масканларида ёнғин ёки шу билан боғлиқ бошқа нохуш ҳолатларнинг қайд этилмаганлиги вилоят Ёнғин хавфсизлиги бошқармаси Меъёрий-техника экспертиза гуруҳи томонидан олиб борилаётган ташкилий тадбирларнинг самараси десак бўлади.\nОб-ҳавонинг кескин совиши оқибатида қурилиш объектларида ҳам ёнғин хавфсизлиги қоидаларига жиддийроқ риоя қилиш талаб этилади. Шунинг учун ёнғин чиқиши олдини олиш мақсадида қурилиш ишлари олиб борилаётган масканларга алоқадор бўлган барча мансабдор шахслар, пудрат ташкилотларининг раҳбарлари, қурилиш раҳбарлари, буюртмачилар, қурилиш жойларида меҳнат қилаётган қурувчиларга қуйидаги эслатмани ҳавола этишни лозим топдик:\n● ётоқ вагонларида қўлбола ва ностандарт электр иситиш асбобларидан фойдаланманг!\n● тармоққа уланган электр асбобларини назоратсиз қолдирманг;\n● бино ва иморатларнинг ичида очиқ оловдан фойдаланманг;\n● пайвандлаш ва бошқа оловли ишларни олиб бориш учун фақат ихтисослик гувоҳномасига эга бўлган шахсларни жалб қилинг;\n● носоз ёки изоляцияси бузилган сим ва кабеллардан фойдаланманг;\n● иситиш ёки қуритиш учун стандартга мос бўлмаган (қўлда ясалган) иситиш электр асбобларини ишлатманг;\n● электр симлари ва кабелларининг изоляция қилинмаган учларини кучланиш остида қолдирманг;\n● электр симларни металл конструкцияларга тегиб кетишига йўл қўйманг;\n● кучланиш остида бўлган электр асбоб-ускуналарини қаровсиз қолдирманг;\n● стационар ёритгичларни кўчма қўл чироқлари сифатида ишлатманг;\n● носоз розетка, рубильник, тармоқлантириш қутилари ва бошқа электр асбобларидан фойдаланманг;\n● ролик, виключатель, розеткаларга кийим-бош илманг;\n● электр чироқларни қоғоз, мато, бошқа ёниб кетадиган нарсалар билан ўраб қўйманг;\n● чироқларни ёнувчан ва ёниши осон бўлган буюмлар ёнига 0,5 метрдан яқинга қўйманг;\n● электр тармоқлари учун телефон ва радио симларини ишлатманг;\n● электр ҳимоя учун ягона ўлчамга келтирилмаган, қўлда ясалган ҳимоялагич (предохранитель)дан фойдаланманг;\n● электр асбоб-ускуналарни электр ҳимоя аппаратларисиз уламанг;\n● электр тармоқлари ва электр симларини ёнувчан материал билан қопланган том, бостирмалар, тахланган материаллар устидан ўтказманг;\n● газ пайванд ишларини бажаришда носоз ускуналардан фойдаланманг;\n● янги бўялган, бўёғи тўлиқ қуримаган конструкцияларни кесманг, пайванд қилманг;\n● пайвандлаш электр кабелининг юқори босимдаги газ баллонларига тегиб кетишига йўл қўйманг;\n● ёнувчан ва тез алангаланадиган газ ва суюқликлар сақланган цистерна, бак, резервуарларни ювиб, буғламасдан туриб очиқ оловда иситманг, кесманг ва пайванд қилманг;\n● ёпиқ хона ва сиғимлар ичида бир пайтда газ пайвандлаш ва электр пайвандлаш ишлари бажарилишига йўл қўйманг.\nТошкент вилояти ИИБ ЁХБ катта муҳандиси, майор.\nПрочитано: 2163 раз(а)


Бу манзара Африкада эмас, ўзимизда… Мактабда… (Фото) - 28 Сентября 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2020 » Сентябрь » 28 » Бу манзара Африкада эмас, ўзимизда… Мактабда… (Фото)\nЙўқ, асло, бу Навоий вилояти Хатирчи тумани 45-сонли умумий ўрта таълим мактабининг 4-синф ўқувчилари учун мўлжалланган синфхона.\nЭшикдан киришингиз билан чап қўлингизда ажойиб замонавий печка турибди, ўнг қўлингизда синф бурчаги, синф нашри машъал деган баннернинг ёши синф ўқувчиларининг ёшидан сал катта.\nДоска замонавий доскадан қолишадиган жойи йўқ, ўртаси очилади, фақат ичидан смарт доска эмас, смарт девор чиқади. Деворга ҳам ёзса бўлаверади. Лойдан қилинган, доска етмай қолса.\nХуллас, билим олиш учун барча шарт-шароитлар бор. Нима бўлса ҳам, Халқ таълими вазирлигига индаманг, улар ҳозир буюк иш билан банд, кимсан, Қобил Дусов жанобларининг шахсан ўзлари билан судлашмоқда. Қолган ишлар қолиб турса ҳам бўлади.


A+ A A- Шрифт ҳажми\nMehnatobod ko’chasi, 40-uy\nTel.: +998 65 364-41-34\nFax: +998 65 364-12-53\n1. “Бухоронефтгазавтонақл” акциядорлик жамияти акциядорларининг 2020 йил якуни бўйича йиллик умумий ҳисобот йиғилишининг саноқ комиссиясини сайлаш;\n2.“Бухоронефтгазавтонақл” акциядорлик жамияти акциядорларининг 2020 йил якуни бўйича йиллик умумий ҳисобот йиғилишининг регламентини тасдиқлаш;\n3. “Бухоронефтгазавтонақл” акциядорлик жамиятининг 2020 йил якуни бўйича фаолияти ҳамда молия-хўжалик фаолияти юзасидан бошқарув органи раисининг ҳисоботини тасдиқлаш;\n4. “Бухоронефтгазавтонақл” акциядорлик жамиятининг 2020 йил якуни бўйича жамият ташқи аудиторининг ҳисоботи ва хулосасини тасдиқлаш;\n5. “Бухоронефтгазавтонақл” акциядорлик жамиятининг 2020 йил якуни бўйича жамият тафтиш комиссиясининг ҳисоботини эшитиш;\n6. “Бухоронефтгазавтонақл” акциядорлик жамиятининг 2020 йил якуни бўйича йиллик ҳисоботини, шу жумладан баланс, молиявий натижалари ҳамда фойда ва зарарлар тўғрисидаги ҳисоботларини тасдиқлаш;\n7. “Бухоронефтгазавтонақл” акциядорлик жамиятининг 2020 йил якуни бўйича олинган соф фойдасини тасдиқлаш ва тақсимлаш;\n8.“Бухоронефтгазавтонақл” акциядорлик жамиятининг жойлаштирилган акцияларнинг ҳар бир тури бўйича дивидендлар тўлаш, дивиденднинг миқдори, уни тўлаш шакли ва тартибини тасдиқлаш;\n9. “Бухоронефтгазавтонақл” акциядорлик жамияти Кузатув кенгашининг 2020 йил якуни бўйича ҳисоботини тасдиқлаш;\n10. “Бухоронефтгазавтонақл” акциядорлик жамиятининг 2021 йил учун мўлжалланган бизнес-режасини тасдиқлаш;\n11. “Бухоронефтгазавтонақл” акциядорлик жамиятининг янги ташкилий тузилмасини тасдиқлаш;\n12. “Бухоронефтгазавтонақл” акциядорлик жамиятининг янги таҳрирдаги Уставини тасдиқлаш;\n13. “Бухоронефтгазавтонақл” акциядорлик жамияти бошқарув органи аъзоларини сайлаш;\n14. “Бухоронефтгазавтонақл” акциядорлик жамияти бошқарув раиси билан тузилган ишга ёллаш мехнат шартномасини узайтиришни тасдиқлаш;\n15. “Бухоронефтгазавтонақл” акциядорлик жамиятининг 2020 йил учун аудиторлик ташкилотини тасдиқлаш ва унинг хизматлари учун тўланадиган ҳақининг энг кўп миқдорини белгилаш;\n16.“Бухоронефтгазавтонақл” акциядорлик жамиятига қарашли ишлаб чиқаришда фойдаланилмасдан келинаётган, самарасиз, таъмирталаб ҳолатга келган бино-иншоотлар, асосий воситалар ва техникаларни сотишга рухсат бериш тўғрисида.\n17. Ўзбекистон Республикаси Вазирлар Махкамасининг 2021 йил 4 майдаги 266-сонли қарори ижроси тўғрисида\nАкциядорлар реестрини ёпиш тўғрисида қарор қабул қилган орган: Жамият кузатув кенгаши аъзоларининг 2021 йил 07 июлдаги навбатдаги мажлис қарори.\n© 2021 "Узнефтгазкудуктаъмирлаш" АО


Шавкат Мирзиёев диний соҳада қандай эркинликларни қайтарди? | Azon.uz - Ахборот-таҳлилий портал\nШавкат Мирзиёев диний соҳада қандай эркинликларни қайтарди?\n6709 08:51 03.02.2021\nСўнгги йилларда бошқа соҳалар қатори диний-маърифий соҳада ҳам ҳолат ижобий томонга ўзгармоқда. Бунга диний маҳбусларнинг озод этилиши, диндорларга муносабат ўзгарганлиги, Қуръон мусобақалари, диний маърифий сайт ва телеканалларнинг ишга тушиши каби янгиликларни мисол келтиришимиз мумкин. Кун.уз мухбири Фаррух Абсаттаров айни шу мавзуда таҳлилий мақола эълон қилган.\nАлбатта бундай ижобий ўзгаришлар мамлакатнинг халқаро имижига ҳам таъсир қилмай қолмаяпти. Ўзбекистон 2018 йил АҚШнинг диний эркинлик бўйича «қора рўйхати»дан, 2020 йилнинг декабр ойида эса диний эркинлик бўйича «Махсус кузатувдаги давлатлар рўйхати»дан (Special Watch List) чиқарилди.\nШунингдек, аста-секинлик билан бўлса-да, юртимизда аввал ёпилган масжидлар очилмоқда ёки қайта қурилмоқда. Ўзбекистон Мусулмонлар идорасининг маълумотларига кўра, сўнгги йилларда 40та янги масжид очилган ва 500дан ортиғи қайта таъмирланган. 2021 йилнинг 26 январ ҳолатига кўра, Ўзбекистондаги масжидлар сони 2081тани ташкил қилмоқда.\nПрезидент аввалги даврда расмий доираларда исми тилга олинмай келган замондош уламо шайх Муҳаммад Содиқ Муҳаммад ҳазратларининг меҳнатларини эътироф этди. Мирзиёев ҳазратнинг ўғиллари билан учрашиб, Тошкент шаҳридаги катта масжидга у кишининг номлари берилишини, у кишининг катта илмий меросини ўрганиш лозимлигини айтди.


"Олмалиқ": "Насаф" билан ўйинга доир.. » Скачать музыку бесплатно новинки музыки 2016-2017\n"Олмалиқ": "Насаф" билан ўйинга доир..\nКомментариев: 0 Просмотров: 121 Дата: 10-03-2016, 08:13 Жамоамиз Ўзбекистон миллий чемпионатида Қаршининг "Насаф" жамоасига қарши 17-ўйинини ўтказади. Қаршиликлар билан ўтган ўйинлар статистикасига эътибор қаратадиган бўлсак, устунлик насафчилар томонида бўлиб турибди. Ҳозирга қадар ўтган 16 ўйиндан фақат биттасида жамоамиз зафар қучган. 7 ўйинда дуранг қайд этилган бўлса, 8 баҳсда воҳа жамоаси ғалаба қозонган. Тўплар нисбати 14-26. Ҳар икки жамоа сафида турли йилларда тўп тепган футболчилар борасида тўхталадиган бўлсак, айни дамда жамоамиз шарафини ҳимоя этаётган Ислом Иномов 2010 йил "Насаф" жамоаси таркибида "Олмалиқ"қа қарши майдонга тушган. Шунингдек, Раҳматулло Бердимуродов ҳам рақиб жамоа сафида фаолият юритган. Шу каби ҳолат бу йил "Насаф" сафига қўшилган Дилшод Раҳматуллаев билан ҳам боғлиқ. Дилшод 2011 йилги мавсумда жамоамиз шарафини ҳимоя этган ва воҳа жамоасига қарши майдонга тушган. "Олмалиқ" - "Насаф" учрашувини бошқариб борувчи ҳакам Владислав Цейтлин билан ҳам қизиқарли маълумотлар мавжуд. 2001 йилдан олий лигада бош ҳакамлик қилиб келаётган Цейтлин шу кунгача "Олмалиқ"нинг 21 учрашувида фаолият олиб борган экан. 11 март кунги ўйин жамоамиз иштирокида ФИФА рефериси учун 22-ўйин бўларкан. Қизиқ томони бу баҳс Владислав Григорьевич учун олий лигадаги 222-ўйин бўлиб тарих зарварақларига ёзилиши мумкин. Ўзаро ўйинлар тарихида ҳам бир марта Цейтлин номи ўйин қайдномасидан жой олган. 2009 йил Қарши шаҳрида ўтган учрашувда "Насаф" 2:1 ҳисобида ғалаба қозонган. Цейтлин бошқарган "Олмалиқ"нинг 21учрашувидан 5таси Олмалиқ шаҳрида қайд этилган. Бунда жамоамиз 2009 йил "Қизилқум" билан 2:0, 2010 йил "Локомотив" билан 1:1, 2011 йил "Нефтчи" билан 2:1, 2012 йил "Шўртан" билан 2:3 ва 2015 йил "Шўртан" билан 3:1 ҳисоби қайд этилган. "Насаф" иштирокидаги баҳслар сони 30та экан. Шундан 15таси аждарларнинг сафар ўйинларига тўғри келган экан. Рўзиқул Бердиев шогирдлари 15 ўйиндан 7тасида ғалаба қозонишган, 3 ўйин дуранг ва 5 ўйин мағлубият билан якун топган. 2015 йилги мавсум бўйича ҳисоблайдиган бўлсак, "Олмалиқ"нинг 3 ўйинида бир ғалаба ва 2 дуранг, "Насаф"нинг 4 ўйинида 4 ғалаба қайд этилган. Жамоамиз сафарда "Навбаҳор" ва "Динамо" билан дурангга эришган ва юқорида ёзганимиздек, Олмалиқда "Шўртан" таслим этилган. "Насаф" эса ўз майдонида "Локомотив"ни 1:0, "Машъал"ни 3:0, сафарда "Қўқон-1912"ни 3:1 ва "Сўғдиёна"ни 2:1 ҳисобида таслим қилган. Дарвоқе Владислав Цейтлиннинг олий лигадаги дебют ўйинида ҳам бу жамоа иштирок этган. 2001 йил 10 март куни "Насаф" Бекобод шаҳрида "Металлург"ни 1:0 ҳисобида мағлуб этган. - деб хабар бермоқда Stadion.uz нашри.


Ўзбекистон каттароқ ваколатларга даъвогарлик қиляпти...ми?\nЎзбекистон парламенти мамлакатнинг Коллектив хавфсизлик шартномаси ташкилотига аъзоликни тиклагани ҳақидаги протоколни ратификация қилгани тузилма аъзолари Беларуснинг Брест шаҳрида учрашув ўтказадиган вақтга тўғри келди.\nКХШТнинг 23 ноябрь куни бўладиган учрашуви ҳақидаги расмий хабарларда айтилишича, унда ташкилот доирасидаги ҳамкорлик, ҳарбий машқларни ташкил этиш ҳамда 2010 йилгача коллектив хавфсизлик кучларини яратишга оид режалар муҳокама этилади. Муҳокамалар марказидан Марказий Осиёдаги тезкор коллектив кучларни қурол-аслаҳа ва ҳарбий техника билан таъминлаш ҳамда бу кучларни бошқариш тизимини такомиллаштириш масаласи ўрин олади.\n“КХШТ учрашувида ташкилот бош котиби Николай Бордюжа тузилмага аъзо давлатлар мудофаа вазирларига Ўзбекистоннинг ташкилотга қайтгани борасида қисқа ахборот беради”, - дейилади расмий хабарномада.\nКХШТга унинг таркибига яқиндагина қайтган Ўзбекистондан ташқари Арманистон, Беларус, Россия, Тожикистон, Қирғизистон ва Қозоғистон аъзодир.\nЎзбекистон парламенти бундан уч ой олдин Сочида имзоланган ва Тошкентнинг КХШТга иштирокини тикловчи протоколни Брест учрашувидан бир кун олдин, чоршанбада ратификация қилгани бекорга эмасга ўхшайди.\nКузатувчилар бу икки воқеанинг бир вақтга тўғри келгани Ўзбекистоннинг мазкур тузилмада кенгроқ ваколатларга даъво қилаётганидан далолат беришини айтмоқда.\nМосквадаги МДҲ институтининг Марказий Осиё бўлими раҳбари Андрей Грозин Тошкент, хусусан, Брест учрашувининг асосий мавзуларидан бири - тезкор коллектив кучларини бошқаришда асосий ролга даъвогарлик қилаётганини таъкидлади.\n“Ўзбекистон бир нечта омиллар бўйича Марказий Осиёда энг катта ҳарбий салоҳиятга эга давлат сифатида ташкилот бошқарувида кенгроқ ваколатларга даъвогарлик қиляпти чоғи. Бу ҳақда очиқдан-очиқ гапирилмайди, лекин билишимча, айни масала, яъни КХШТ бошқарувидаги лавозимлар қандай тақсимланиши юзасидан муайян музокаралар олиб борилмоқда”, - деди А.Грозин.\nБундан ташқари, унинг айтишича, Россиядан қурол-яроғларни имтиёзли шартлар асосида сотиш масаласи ҳам кун тартибида турибди.\n“Россия КХШТга аъзо давлатларга ҳарбий техника ва бошқа қуролларни имтиёзли шартларда сотиш режимини қўллайди. Ташкилотга аъзо давлатларни эса геосиёсий вазиятнинг ўзгараётгани нуқтаи назаридан, айнан шу масала жуда қизиқтиради”, - дейди москвалик таҳлилчи.\nБошқа томондан эса Брестдаги учрашувдан қандайдир жиддий ўзгаришларни кутиш ҳам хомхаёл бўларди, чунки КХШТ бошқаруви ва бошқа тизимлари рисоладагидек ишлай олиши учун ҳал кўп ишлар қилиниши керак. Бундан ташқари, ташкилот аъзолари ўртасидаги ўзаро келишиб олинмаган масалалар ҳам талайгина.\nБрест учрашувида бошқа аъзо давлатларникидан фарқли ўлароқ, Ўзбекистон ва Қозоғистон мудофаа вазирлари шахсан қатнашмаётгани ҳам Тошкент билан Остонанинг россияпараст ташкилотдаги ролларидан кўнгли тўлмаётганидан далолат бериши мумкин.\nКХШТнинг ўз исмини айтишни истамаган расмийси “Озодлик” билан суҳбатда мудофаа вазирлари учрашувига ташкилотга аъзо икки давлатнинг вазири келмаётганида қандайдир ғайироддийлик кўрмаётганини айтди.\n“Учрашув тўла таркибда ўтади, яъни барча аъзо давлатлардан вакиллар бўлади. Қайсидир давлатдан вазирнинг ўзи, қайсинисидандир вазир ўринбосари қатнашмоқда. Бу ҳар бир мамлакатдаги вазиятга боғлиқ, балки вазир таътилдадир ёки бошқа ишлар билан банддир. Қолаверса, бундай хулосалар учрашув якунидан кейин чиқарилиши лозим. Чунки дастлаб ўринбосарини юборишини айтган вазирнинг ўзи ҳам учрашув куни келиб қолиши мумкин. Энг муҳими, ташкилот учрашуви тўла таркибда ўтмоқда”, - деди КХШТ расмийси.\nТаҳлилчи А.Грозин ҳам бирор вазир банд бўлиши мумкинлигини эҳтимолдан соқит қилмайди, лекин Брестдаги учрашув аввалдан режаланганини билган вазир айнан шу вақтга бошқа ишларни тиқиштирганида бир гап борлигини айтади.\n“Бу ўринда турли тахминлар айтиш мумкин. Бир томондан, Ўзбекистон мудофаа вазири лавозимига эндигина тайинланган Руслан Мирзаев барча ишдан хабардор бўлмаслиги ва шунинг учун ўринбосарини юбораётган бўлиши мумкин. Иккинчи томондан эса Ўзбекистон КХШТда кенгроқ ваколатларга даъво қилмоқда ва бўлажак учрашувга вазирни эмас, унинг ўринбосарини юбориш билан агар талаблари бажарилмаса, ташкилотдаги иштирокини камайтириши мумкинлигидан Москвани огоҳлантиришни ният қилгандир. Бу ерда ташқи сиёсатга оид яна бир масала бор. Биласиз, ҳозир Ўзбекистон Европа Иттифоқи билан муносабатларини яхшилашда маълум натижаларга эришиб турибди. Шу боис, КХШТ доирасидаги иштирокини вақтинча бўлса-да, пастроқ даражага тушириш билан Тошкент ўзининг ташқи сиёсати учун қандайдир манфаатларни кўзлаётган бўлиши мумкин”, - дейди А.Грозин.


Тошкентлик ҳуқуқ ҳимоячилари пикет ўтказдилар ва ўша пайтнинг ўзида судга тортилдилар - 9 Декабря 2008 - Ҳимоячи\nГлавная » 2008 » Декабр » 9 » Тошкентлик ҳуқуқ ҳимоячилари пикет ўтказдилар ва ўша пайтнинг ўзида судга тортилдилар\nТошкентлик ҳуқуқ ҳимоячилари пикет ўтказдилар ва ўша пайтнинг ўзида судга тортилдилар\nТошкентлик ҳуқуқ ҳимоячилари 6 декабрь куни 8 декабрь куни нишонланадиган Ўзбекистон Конституцияси кунига ва 10 декабрь куни нишонланадиган Инсон ҳуқуқлари декларациясининг қабул қилинганига 60 йил тўлишига бағишлаб республика Бош прокуратураси биноси олдида “Ҳуқуқ ҳимоячиларининг паради”ни ўтказдилар. Улар ўз эътиқодлари учун жабрланган барча сиёсий маҳбусларни ва мусулмонларни озодликка чиқарилишини талаб қилдилар.\n«Фарғона.Ру» © Фото\nПикетнинг ўзи тинч ва осойишта ўтди, аммо у ниҳоясига етганидан кейин ҳуқуқ ҳимоячиларидан кўпини ҳибсга олдилар. Улар ўн киши эдилар, уларнинг баъзиларига куч ишлатдилар.\nҲуқуқ ҳимоячиси Олег Сарапуловга кўра, пикет ўта маҳфийлик билан ташкил этилди: акциянинг ўтказилиши вақти ва жойи телефонда муҳокама этилмаган, фақат ўзаро учрашувларда тайинланган. Бир неча мустақил журналистларга телефон орқали шаҳар курантлари олдида учрашув тайинланган. Бу ердан Бош прокуратурасигача 15 дақиқада етиб борса бўлади.\nАммо шунга қарамай, Миллий хавфсизлик ходимлари акция ҳақида хабардор бўлиб, ҳуқуқ ҳимоячиларининг пикетига яхши тайёргарлик қилиб келган эканлар. Прокуратура биноси олдида ўндан кам бўлмаган МХХ ходимлари тўпланган экан.\nШунга қарамай, “Эзгулик”, “Виждон маҳбуслари қўмитаси” ва “Ўзбекистон ҳуқуқ ҳимоячиларининг альянси” ҳуқуқ ҳимоя ташкилотларининг фоллари ўзлари билан олиб келган плакатларни очдилар. Плакатларда “Сиёсий маҳбусларга ва мустақил мусулмонларга озодлик берилишини талаб қиламиз”, “Мухолифатга ва ҳуқуқ ҳимоячиларига озодлик”, “Санжар Умаровга озодлик” ва шуларга ўхшаш ёзувлар ёзилганди.\n- Биз сиёсий репрессиялар қурбонларининг: журналистларнинг, ҳуқуқ ҳимоячиларининг, мустақил мухолифатнинг ҳимояси учун акция ўтказгани чиқдик, чунки Ўзбекистон турмаларида жуда кўп сиёсий маҳбуслар бор. Уларнинг аниқ сонини айта олмайман, негаки бу миқдор доим ўзгариб туради, кимнидир чиқаришса, бошқасини ўтқазишади, - дейди “Ўзбекистон ҳуқуқ ҳимоячилари альянси”нинг етакчиларидан бири Елена Урлаева. – Мисол учун, бу рўйхатдан ўрин олган журналист Жамшид Каримовни алоҳида қайд этиш мумкин. Мана тўрт йил бўлибдики, уни Самарқанддаги жиннихонада сақламоқдалар. “Онаси Маргарита Турсунова вафот этганидан кейин унинг тақдирини ҳеч ким билмай қолди. Боз устига, у мамлакат президенти Ислом Каримовнинг жияни бўлади.\nҲуқуқ ҳимоячилари Бош прокуратура олдида ярим соат турдилар. МХХ ходимлари уларни тўхтатмай суратга олиб турдилар ва плакатларидаги талабларни блокнотларига кўчириб олдилар. Шундан сўнг ҳуқуқ ҳимоячилари плакатларини йиғиштириб уй-уйларига тарқала бошладилар. Аммо милиция ходимлари уларнинг ортидан енгил машиналарда қувлаб етиб, машиналарга ўтқазиб, Мирзо Улуғбек тумани ички ишлар бўлимига олиб келдилар. Бу ерда бир соат давомида ушлаб турилганидан кейин уларни жиноят ишлари бўйича Мирзо Улуғбек туман судига олиб келдилар.\nИкки ҳуқуқ ҳимоячиси – Виктория Баженова ва Людмила Кутеповага нисбатан куч ишлатилди.\nЕлена Урлаевага кўра, ҳуқуқ ҳимоячиларига қарши жиноят кодексининг бир неча моддалари бўйича айблов эълон қилдилар: “ноқонуний митинглар, пикет ва кўча юришларини ташкил этиш” ва “ҳокимият вакилларига қаршилик кўрсатиш”. Ҳолбуки, Урлаевага кўра, униси ҳам буниси ҳам улар томонидан содир этилмаган.\nҲуқуқ ҳимоячиси Анатолий Волков “Фарғона.Ру” мухбирига судья Қурбонов уни ва бошқа ҳуқуқ ҳимоячиларини ишини кўрганини маълум қилди.\n- Қурбонов ўзбошимчалик билан Конституцияни қўпол равишда бузган. Конституцияа кўра, ҳар бир фуқаро унинг иши судда ошкора тартибда кўрилишига ҳақли. Аммо ҳаммамизни ажратиб қўйдилар ва ҳамкасбларимизнинг иши кўрилаётган пайтда қолганларнинг иштирок этишига йўл қўймадилар. Боз устига, бизга адвокат хизматидан фойдаланишга имконият бермай яна бир бор конституциявий ҳуқуқларимизни буздилар. Конституциянинг 107 моддаси мамлакатда фавқулодда судларни ўтказишни тақиқлаганига қарамай, бизни дам олиш куни, ҳеч қандай дастлабки тахмин қилинган жиноят содир этилган кунда терговсиз суд қилдилар, - дейди Волков.\nАйни пайтда ҳибсга олинган ҳуқуқ ҳимоячиларининг деярли ҳаммаси озодликкка чиқарилган. Уларнинг ҳар бирини 250 минг сўмдан (200 долларга яқин) йирик жаримага тортдилар. Судья милиция ходимлари томонидан калтаклаб ўлдирилган Музаффар Тўйчиевнинг онаси, ўғлининг қотилларини жазолашни талаб қилган Зулхумор Тўйчиевани ҳам аяб ўтирмади. Бор-йўғи 59 минг сўм пенсия оладиган бу аёлни 280 минг сўмга жаримага тортдилар. Жаримага тортилганларнинг барчаси ҳукмни юқори инстанцияларда протест қилмоқчилар.


Хемингуэй - www.ziyouz.uz\nБош саҳифа Теглар: Хемингуэй\nЧоп этилган 08.10.2015 01.02.2021 МуаллифZiyouz.uz\nХХ аср адабиётини забардаст Америка адиби Эрнест Хемингуэй номисиз тасаввур этиш қийин. 1926 йилнинг кузи. “Қуёш ҳам чиқади” романи чоп этилганида Эрнест Хемингуэй эндигина йигирма етти ёшга чиққанди. Шу ёшда у тўртта — ҳикоялар, шеърлар, сатира китобларини чоп этишга улгурган давоми…\nРукнларАдабиётТегларМаъсума Аҳмедова, Хемингуэй\nЧоп этилган 16.02.2014 01.02.2021 МуаллифZiyouz.uz\nАдиб шу мавзуда яхшигина ҳазиллаша биларди. Эрнест Хемингуэй 1935 йилда «Эсквайр» журналида «Ки Уэстдан жўнатилган мактуб» асарида, сайёҳлар унинг уйини ўраб олишаётганини ёзади: «Бу мухбирингиз руҳиятига жуда мос тушади, лекин ишни ҳаддан ташқари қийинлаштириб қўяди». Гарчанд Хемингуэй вафотига салкам қирқ давоми…